Preview Park Beyond – Matlamat bina Roller Coaster paling gila

Walaupun ramai yang sukakan genre “city builder”, mungkin ada di antara korang yang inginkan sesuatu baru tetapi masih dalam genre yang sama. Di sini, saya memperkenalkan Park Beyond, game management sim bertemakan taman hiburan oleh studio Limbic Entertainment dan Bandai Namco Entertainment, yang bakal dikeluarkan pada tahun 2023.

Sebagai seorang arkitek yang berwawasan, pemain akan memikul tugas membina dan mengurus setiap aspek tentang taman hiburan mereka. Berpeluang mencuba beberapa hari lebih awal, saya ingin berkongsi pengalaman bermain demo Park Beyond, yang dibahagikan kepada dua bahagian: Mission 1 dan Sandbox Mode!

Untuk preview eksklusif ini, saya bermain di PC melalui Steam menggunakan keyboard+mouse tetapi pemain controller tidak perlu risau kerana game rasmi akan menyokong mana-mana gamepad yang sah. Tanpa melengahkan masa lagi, berikut adalah preview saya untuk Park Beyond!
Mission 1 – Prolog dan tutorial

Mission 1 memperkenalkan kita kepada proses penciptaan roller coaster melalui prolog serta pandangan pertama untuk “story mode”, termasuk pertemuan bersama Blaze dan Phil, dua ahli pasukan di pengurusan taman hiburan. Secara keseluruhan, Mission 1 hanya meminta saya untuk mengikut arahan dan membina roller coaster pertama serta berkenalan dengan kawalan, butang dan mekanik.
Tentang proses “building”, rupanya agak mudah untuk membina roller coaster (tidak terlalu rumit). Bagi saya, studio telah mengambil pendekatan yang “player-friendly” untuk bahagian editor di mana saya boleh mengubah apa-apa yang diletakkan secara fleksibel pada bila-bila masa. Berbanding game lain yang mempunyai lebih banyak limitasi, contoh: akan ada hukuman jika kita tersalah susun atau tersalah buat), Park Beyond tidak ambil peduli semua itu supaya pemain mempunyai lebih banyak cara untuk menghias walaupun membuat banyak silap.

‘Campaign Mode’ sebenarnya sangat menarik kerana dalam game building simulator, ia biasanya tidak mempunyai kempen atau jalan cerita yang besar. Berbeza di sini, mereka menggunakan Campaign Mode, terutamanya misi pertama, untuk memperkenalkan pemain secara perlahan ke semua fungsi berbeza dalam game dan membenarkan kita meluangkan masa belajar menggunakan alat tersebut. Memandangkan game secara khususnya mempunyai banyak mekanik dan gameplay, kedua-dua elemen ini digabungkan untuk mewujudkan mode kempen yang memfokuskan pada naratif.
Sebagai contoh, dalam Mission 1 kami banyak menumpukan perhatian pada bahagian penciptaan roller coaster dan asas-asas membinanya. Secara ringkas, saya mempelajari semua fungsi berbeza seperti bagaimana untuk membelok litar/laluan, menukar ketinggian, litar apa yang sesuai untuk bahagian apa, menambah modul seperti cannon (meriam) atau ramp (tanjakan) untuk “menembak” roller coaster kita, dan sebagainya.

Dalam demo ini, hanya 2 modul sahaja yang tersedia, iaitu modul cannon dan ramp. Modul cannon membantu roller coaster untuk melangkau dari satu titik ke titik lain dengan menembak roller coaster dari suatu tempat ke tempat lain seperti yang anda lihat dalam kartun.
Modul ram mempunyai fungsi yang sama seperti cannon tetapi daripada menembak, roller coaster kita akan akan “melompat”. Kita sebenarnya perlu memadankan jarak lompatan tanjakan dengan kelajuan roller coaster. Jika roller coaster terlalu perlahan, ia tidak dapat melompat dan jika terlalu pantas, ia akan melebihi laluan yang ditetapkan dan berlaku kemalangan.
Sandbox mode – Cipta taman hiburan sendiri!

Seterusnya, kami mendapat akses eksklusif kepada Sandbox Mode! Bahagian ini memberi saya gambaran ringkas tentang proses keseluruhan mencipta taman hiburan dan komponennya, sambil memperkenalkan kita kepada ciri-ciri di dalam seperti “perk rating”, “amazement level” dan ciri “impossification” yang unik.
Sandbox mode milik Park Beyond memberi dimensi serba baru kepada aspek customization dengan konsep “modular modular”. Di sini, kita boleh membina taman hiburan dari awal hingga habis, meletakkan jalan raya, permainan darat, kedai-kedai dan lain-lain. Ia sangat penting bagaimana taman hiburan itu disusun, kerana permainan darat harus berdekatan dengan kedai, di mana kita harus mengambil kira aspek lain seperti jarak dan susunan antara semua lokasi.

Itu kerana permainan tanpa jalan masuk atau keluar tidak boleh dibuka kepada orang ramai dan  sebaliknya hanya boleh dipamerkan. Jika keadaan itu berlaku, bila kita akan mendapat hasil.
Satu lagi perkara penting untuk ambil tahu adalah semua permainan darat sebenarnya direka khusus untuk jenis pelawat tertentu seperti keluarga, orang dewasa dan juga remaja. Mengikut kehendak sendiri, anda boleh mencipta imej taman hiburan yang bersesuaian untuk melihat pelawat mana yang memberi keuntungan terbanyak.

Bagi proses membina taman hiburan pula, kita boleh mengakses keseluruhan aset yang terletak di tab sebelah kiri skrin untuk mencipta bangunan sendiri dan menghiasinya sepenuhnya mengikut citarasa anda. Secara keseluruhan, saya puji usaha pembangun kerana menyediakan jumlah aset yang banyak dan bervariasi untuk kita pilih. Aset ini boleh datang secara individu, atau digabungkan bersama sebagai prefab besar. Anda juga boleh mewarna objek untuk menepati tema yang dipilih.
Di samping  itu, saya dapat mengalami bahagian pengurusan termasuk menguruskan harga tiket, kakitangan dan lain-lain. Malangnya, saya tidak kaji terlalu mendalam tetapi cukuplah untuk tahu bahawa sistem agak rumit dan kompleks di mana kita perlu menguruskan seluruh “micromanaging” dalam setiap aspek.

Mengenai topik Impossification – menurut studio, perkataan ini bermaksud “sesuatu yang kita tidak dapat alami dengan pergi ke taman tema biasa. Melalui impossification, kita boleh mengalami permainan yang lebih hebat daripada versi kehidupan sebenar di dalam game. Bagi Park Beyond, dengan ciri Impossification, apa-apa permainan atau kedai boleh “level up” lalu mendapat lebih banyak faedah. Lebih banyak daya tarikan dan penampilan bombastik bermakna lebih banyak hasil!
Akhir sekali saya dapat mencuba alat terraforming yang membolehkan kami mencipta gunung, bukit, sungai dan tasik. Ini juga satu kelebihan kerana kami tidak perlu mereka bentuk taman hiburan agar sesuai dengan persekitaran tetapi persekitaran kini boleh diubahsuai mengikut struktur taman kami.

Malangnya, sandbox mode masih perlu memperbaiki banyak perkara. Walaupun saya diberi akses kepada hampir semua ciri-ciri, masih ada banyak bug dalam mode ini termasuk sudut kamera, aset tiba-tiba glitch dan kebanyakan visual, terutamanya untuk interface, sangat kurang dan nampak basic. Tetapi ini pun sudah dipesan oleh Bandai Namco, jadi korang tidak perlu risau kerana studio akan mencantikkan dan menggilap semua bahagian sebelum pelancaran rasmi.
Pendapat

Untuk preview ini, kita banyak belajar tentang alat pengurusan dan pilihan kreativiti dalam Park Beyond serta dapat pandangan pertama untuk mode kempen/jalan cerita. Berbanding dengan game lain, rasanya Park Beyond mempunyai sistem pengurusan yang lebih mendalam dan juga satu kempen yang menghiburkan. Ini hanyalah misi pertama, jadi saya tidak tahu bagaimana kempen itu akan berkembang dalam misi-misi kemudian.
Pada masa yang sama, saya sebenarnya tidak begitu kerap bermain game jenis “building sim”, jadi saya menghargai apabila misi pertama membantu pemain memahami kawalan dan fungsi sedangkan banyak game simulator lain selalunya membiarkan pemain bereksperimen (yang mengakibatkan sesetengah orang mudah bosan apabila mereka tidak faham sesuatu perkara).

Semasa mencuba sandbox mode, memang banyak perkara berbeza untuk diterokai, dari segi kandungan dan alatan yang memberi kami peluang untuk membuat taman tema impian sendiri. Berbanding mode kempen, sandbox sudah tentu lebih berat dan kompleks kerana kita dapat mencuba semua ciri-ciri serta merta tetapi pada masa yang sama, saya juga kagum kerana ada banyak perkara yang boleh kita kawal sebenarnya dari bahagian bangunan hingga ke persekitaran sekeliling.
Maka, tamatlah preview saya untuk Park Beyond yang akan dikeluarkan pada tahun 2023 di PlayStation 5, Xbox Series X/S dan PC.
Jangan lupa untuk ikuti kami di TikTok!
  @gamersantaimy
Tags: PARK BEYONDPreview


ASUS TUF GAMING F15 dan F17 juga akan diperkenalkan dan ia memang padu!

Masih ingat dengan siri ASUS TUF Gaming A15 dan A17, tetapi kali ini ASUS telah melancarkan siri F pula iaitu ASUS TUF GAMING F15 dan F17! F15 dan F17 diumumkan oleh ASUS dengan pemproses Intel Core Generasi ke-10.

Nikmati keberanian grafik dari GPU NVIDIA GeForce diskret berdasarkan seni bina NVIDIA Turing terkini, sehingga GeForce RTX 2060. Ia menggunakan gabungan kod CUDA, RT dan Tensor untuk menghasilkan hibrid dengan pengesanan ray masa nyata dan pecutan AI. Turing juga mempunyai pengekod video yang dikemas kini mampu menangkap rakaman berkualiti tinggi dengan penggunaan CPU yang minimum, sehingga pengguna dapat bermain dan lancar dengan mudah dari mesin yang sama.

Kedua laptop ini hadir dengan dua saiz yang berbeza, F15 adalah 15 inc, manakala F17 adalah 17 inc. Varian 15 inci boleh mencapai kadar refresh 144Hz, di mana varian 17-inci boleh naik sehingga 120Hz refresh rate. Keduanya adalah Full HD (1920 x 1080) yang pasti memuaskan hati apabila bermain permainan pada laptop ini.

Menggabungkan CPU dan GPU yang kuat, laptop TUF Gaming baru ini kelihatan sangat kuat untuk laptop serbaguna. ASUS juga menjanjikan hayat bateri lama kerana komputer riba TUF Gaming baru ini dilengkapi dengan pilihan bateri 90Wh. F15 dan F17 dinyatakan bahawa kecekapan AMD dan NVIDIA dalam laptop ini menyampaikan sehingga 8.7 jam pelayaran web dan playback video sehingga12.3 jam. Wow itu sememangnya menakjubkan!
Keyboard juga adalah salah satu bahagian paling penting untuk permainan video yang juga berperan sebagai alat kawalan utama. Direka secara khusus untuk bermain permainan, TUF Gaming terkini menggunakan keyboard dengan susun atur seperti desktop PC keyboard.

Butang keyboard penting seperti WASD dan spacebar dihasilkan khusus agar mudah diakses oleh gamer. Butang pada keyboard TUF Gaming F15 dan F17 ini diserlahkan dan dilengkapi dengan Teknologi Overstroke yang telah terbukti reliabel untuk bermain permainan.
TUF Gaming terbaru ini mempunyai sambungan lengkap dan membolehkan pemain menghubungkan peranti gaming dengan mudah. Di bahagian kiri permainan komputer riba terdapat dua USB 3.2 Gen 1 Type A dan satu USB 3.2 Gen 2 Type-C untuk menghubungkan pelbagai permainan peranti.

Laptop ini juga akan hadir dengan DisplayPort 1.4 yang menyokong monitor G-SYNC, dan HDMI 2.0b. Sebagai tambahan, terdapat tambahan USB port di sebelah kanannya. Siri TUF Gaming terbaru ini juga dilengkapi dengan port LAN supaya pemain yang lebih suka sambungkan kabel terus menggunakan port tersebut. Jika pemain lebih suka menggunakan sambungan tanpa wayar, siri TUF Gaming terbaru ini juga dilengkapi dengan WiFi 6 (Gig+). WiFi 6 (Gig+) dapat menghadirkan kecepatan transfer data hingga 2,4Gbps jika dihubungkan dengan router yang kompatibel. Dikenal juga dengan sebutan WiFi 802.11ax, WiFi 6 merupakan generasi terbaru konektivitas nirkabel yang tidak hanya memiliki kecepatan tinggi, tetapi juga rendah latensi dan sememangnya sesuai untuk bermain game online dan melalukan live streaming. Gamer juga boleh menyambung peranti permainan lain secara wayarles melalui ciri Bluetooth.

Buat masa ini masih tiada harga atau bila kehadirannya lagi, tetapi anda boleh melihat spesifikasinya dibawah ini;

SPESIFIKASI ASUS TUF GAMING F15 / F17

ASUS TUF GAMING F15
ASUS TUF GAMING F17

Pemproses
Core i7-10875H
(8/16)
Core i7-10875H
(8/16)

GPU
GTX 1660 Ti
GTX 1660 Ti

RAM
DDR4 3200MHz SDRAM
up to 32GB
DDR4 3200MHz SDRAM
up to 32GB

M.2 Slots
Slot 2X M.2. Model bateri yang lebih kecil mempunyai ‘drivebay’ tambahan 2.5 inci

Paparan & Resolusi
15.6-inch Non-glare Full HD (1920 x 1080),
IPS-level panel, up to 144Hz
17.3-inch Non-glare Full HD (1920 x 1080),
IPS-level panel, up to 120Hz

Bateri
90Wh
48Wh

Ciri khas
Dua reka bentuk untuk dipilih, dua pilihan bateri (yang lebih kecil dengan ‘drivebay’ tambahan)

Warna
Bonfire Black ; Fortress Gray

Jangan lupa untuk ikuti kami di TikTok!
  @gamersantaimy
Tags: AsusASUS TUF GamingASUS TUF GAMING F15ASUS TUF GAMING F17


Gears of War Bakal Mendapat Adaptasi Live Action dan Animasi Oleh Netflix!

Netflix kini giat dalam menghasilkan adaptasi untuk video game tidak kiralah dalam bentuk animasi mahupun live action. Nampaknya satu lagi francais game akan mendapat adaptasi live action daripada platform penstriman itu. Francais yang dimaksudkan ialah Gears of War yang dibangunkan oleh The Coalition dan mereka akan bekerjasama dengan Netflix untuk adaptasi tersebut.

Gears of War was released 16 years ago today and to mark the occasion, Netflix has partnered with The Coalition to adapt the @GearsofWar video game saga into a live action feature film, followed by an adult animated series — with the potential for more stories to follow! pic.twitter.com/3zInFSnUu4

— Netflix (@netflix) November 7, 2022

Melalui pengumuman rasmi di Twitter, Netflix akan menghasilkan adaptasi filem serta siri animasi dewasa untuk Gears of War. Ada kemungkinan besar terdapat beberapa tambahan pada penceritaan untuk adaptasi yang akan dihasilkan ini. Tiada maklumat lanjut yang diberikan oleh pihak Netflix dan The Coalition mengenai adaptasi Gears of War. Mungkin ia akan didedahkan pada masa akan datang.

Untuk anda yang tidak mengenali francais Gears of War, ia merupakan sebuah siri game yang berpusat kepada perang antara manusia yang diketuai oleh Coalition of Ordered Governments dan makhluk asing yang digelar Locust. Pemain akan mengikuti protagonis, Marcus Fenix dan askar lain  pada permulaan game kemudian disambung kepada JD, anak Marcus dalam melawan musuh baru, Lambent.

Siri Gears of War telah mendapat sambutan hangat daripada pemain berikutan penceritaannya yang mantap dan pembangunan watak yang bagus. Belum lagi bercerita tentang gameplaynya yang agak gore. Kalau anda ingin tahu, siri ini sudah pun berumur 16 tahun dengan pelancaran game pertama pada 2006. Ia juga telah mempunyai lima game utama bersama beberapa spin-off.

Anda yang berminat untuk bermain game Gears of War, ia telah tersedia di pelbagai platform termasuklah Xbox Game Pass.
Melihat daripada keterujaan peminat terhadap pengumuman baru Netflix ini, mungkin kita jangan meletakkan harapan yang tinggi sangat. Kadang-kadang adaptasi mereka kadang-kadang menjadi, kadang-kadang tidak seperti adaptasi Resident Evil mereka.

Agaknya siapalah yang akan menjadi pelakon-pelakon untuk watak dalam game ini. Harap-harap Netflix mengikut sumber asalnya berbanding menghasilkan sesuatu yang original. Untuk mendapatkan liputan lain mengenai Netflix daripada kami, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Gears of Warnetflix


Subnautica: Below Zero menyokong 4K 60 FPS, DualSense, & menerima upgrade percuma di PS5!

Di acara State of Play bulan April tahun ini, Unknown Worlds Entertainment telah mendedahkan lebih banyak info penting tentang Subnautica: Below Zero, sekuel kepada siri permainan “first-person survival” popular Subnautica. Memandangkan game ini akan keluar pada bulan depan untuk semua platform, info lanjut tentang ciri-cirinya di konsol PS5 telah didedahkan dalam video baru di bawah. Jom kita lihat!

Selain dari “4K resolution Quality Mode” dan “60 FPS Performance Mode“, Subnautica: Below Zero juga menambah banyak fitur yang unik di alat kawalan DualSense, yang membolehkan pemain merasakan setiap kejutan seperti gegaran tanah yang menandakan seekor raksasa sedang menghampiri anda. Satu lagi info penting yang semua orang patut tahu juga adalah sesiapa sahaja  yang memiliki permainan Subnautica pertama di PS4 boleh menaik taraf ke versi PS5 digital secara percuma.

Berikut adalah sinopsis permainan:
“Subnautica: Below Zero menyaksikan pemain kembali ke planet 4546B dan menghadapi macam-macam cabaran baru, dari tundra beku hingga kehidupan liar yang berbahaya. Sebagai Robin, kamu akan menyiasat misteri tentang kehilangan sebuah pasukan penyelidik dan berusaha mencari adiknya Sam. Nantikan maklumat lanjut mengenai tajuk tersebut dalam minggu-minggu akan datang.

Subnautica: Below Zero akan keluar pada 14 Mei untuk Xbox Series X/S, PS4, PS5, Xbox One, PC dan Nintendo Switch. Selain itu, lebih banyak info tentang game terbaru Ratchet & Clank didedahkan bersama pengumuman Among Us untuk pelantar PS4 dan PS5.
Sumber – PlayStation
Jangan lupa untuk ikuti kami di TikTok!
  @gamersantaimy
Tags: 4KDualSenseplaystation 5ps5state of playSubnauticaSubnautica: Below ZeroUnknown Worlds Entertainment


Razer Hammerhead True Wireless gen 2 dengan ciri Chroma RGB dan Active Noise Cancellation dilancarkan!

Jenama gaya hidup terkemuka untuk gamer, iaitu Razer mengumumkan bahawa mereka telah melancarkan earbud Hammerhead True Wireless gen 2! Dengan penambahan pencahayaan Razer Chroma RGB dan Noise Cancellation Active (ANC) untuk penyesuaian audio tanpa had kepada gamer di luar sana.

Earbud Razer Hammerhead True Wireless gen 2 adalah evolusi sebenar! Pencahayaan Razer Chroma RGB dan ditambah dengan fungsi Noise Cancellation Active untuk pembatalan bunyi persekitaran pada mikrofon. Ia juga dilengkapi dengan tip silikon in-ear sambil mengekalkan mod gaming latesi ultra-rendah 60ms. Earbud baru ini turut memberikan jangka hayat bateri sehingga 32.5 jam untuk melengkapkan gaya hidup on-the-go pemain.

Untuk meningkatkan lagi pengalaman audio, pengguna boleh menyambungkan Razer Hammerhead True Wireless gen 2 ke aplikasi Razer Audio yang tersedia di aplikasi Google PlayStore dan Apple App Store. Aplikasi ini membantu pengguna untuk membuat penyesuaian profil suara yang unik pada muzik dan game pada mana-mana peranti mempunyai Bluetooth.

Berikut adalah perbandingan antara Razer Hammerhead True Wireless 2019 dan 2021:
Razer Hammerhead True Wireless (2019)Razer Hammerhead True Wireless (2021)Razer Chroma RGBNoYesActive Noise Cancellation (ANC)NoYes (feedfoward)Low Latency Gaming ModeYes (60ms)Yes (60ms)Google Fast PairNoYesGaya pemakaianTruly wireless / Half in-earTruly wireless / In-earKawalanOn-Ear touchOn-Ear touchHayat bateriTahan sehingga 16 jam (4 + 12)Tahan sehingga 32.5 jam (6.5 +26)Rintangan airIPX4IPX4SambunganBluetooth 5.0Bluetooth 5.2

Earbud Razer Hammerhead True Wireless gen 2 yang baru adalah pilihan terbaik dalam mengekspresikan diri! Ia juga membolehkan penyesuaian pencahayaan Razer Chroma RGB dan audio yang mendalam semasa anda memakainya ketika on-the-go. Anda boleh layari laman rasmi Razer atau RazerStore dan mana-mana peruncit sah untuk mendapatkan earbud ini pada harga RM629 sahaja! Kami juga pernah membuat ulasan mengenai Razer Hammerhead True Wireless X yang sangat gempak untuk digunakan ketika gaming atau melakukan kerja harian.
Jangan lupa untuk ikuti kami di TikTok!
  @gamersantaimy
Tags: EarbudGamingrazerRazer Hammerhead True Wireless Gen 2


[TGS 2018] Dragon Quest Builder 2! Interview bersama dengan Noriyoshi Fujimoto dan Takuma Shiraishi

Dragon Quest Builder 2 yang dibuat oleh Square Enix telah announce oleh Noriyoshi Fujimoto dan Takuma Shiraishi. Game ni ada elemen macam Minecraft tapi yang ni dibentuk dalam Action Role-Playing Game, untuk maklumat korang, game pertama mereka keluarkan pada tahun 2016, telah mendapat sambutan yang amat hangat dari pengkritik game dan peminat video game.

Game ni juga dalam open world so korang boleh bulid apa yang korang nak dalam game tu, World Design yang khas untuk korang cipta apa dalam minda korang, as long resource korang boleh dapat. Memang macam Minecraft tapi kalau kita refer yang pertama, Game ni ada dialog yang sangat pandai dan ada NPC yang boleh membantu kita sepanjang dalam game.

Game ni hanya untuk Platform PS4 dan Nintendo sahaja, dan tarikh keluar masih tak ada tarikh tapi yang pasti awal tahun depan, gameplay dia pula apa yang diberitahu dalam ni tak jauh beza dari yang pertama tapi kali ni mereka tambah macam korang boleh tukar dalam POV, Glide dengan Windbreaker, Potong Bentuk yang nak dan sekarang boleh bergerak lebih laju berbandaing sebelum ni. Apa lagi korang cakap? Korang boleh selam, bina bangunan tinggi 3 kali ganda dari orignal dan Air terjun! Game ni memang nampak promising!
*Bawah ni adalah Game Trailer untuk Dragon Quest Builder 2*

Untuk peminat gamer yang suka buliding macam Minecraft boleh try game ni, elemen memang sama, tapi Feel dia memang lain, sebab Minecraft life kena buat sendiri tapi yang ni korang boleh tahu ada elemen fun dan magical dalam ni. Aku cadangkan korang try game ni kalau game ni keluar nanti. Kalau korang nak Update ataupun berita dari diorang, korang boleh ke Website diorang.
Jangan lupa untuk ikuti kami di TikTok!
  @gamersantaimy
Tags: dragon quest builder 2nintendoPS4TemuramahTGS 2018


Poketch, Amity Square & Poffin akan tampil dalam Pokemon Brilliant Diamond/Shining Pearl!

Selain daripada Pokémon Legends: Arceus, The Pokemon Company telah berkongsi beberapa info baru tentang Pokemon Brilliant Diamond dan Pokemon Shining Pearl, iaitu Poketch, Amity Square, dan Poffin. Saya akan cuba jelaskan dengan lebih terperinci di bawah, tetapi anda boleh tonton video ini untuk mendapatkan gambaran asas.

Poketch

Poketch adalah alat yang mempunyai pelbagai aplikasi untuk pelbagai jenis situasi, seperti aplikasi Dowsing Machine, yang digunakan untuk mencari barang tersembunyi. Dalam Pokémon Brilliant Diamond dan Pokémon Shining Pearl, Poketch juga membolehkan pemain memanggil Pokémon liar untuk membantu dengan menggunakan “hidden move” seperti CUT untuk menebang pokok atau Rock Climb untuk mendaki turun tebing yang curam.
Amity Square

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Amity Square di Hearthome City adalah tempat yang santai di mana para Trainer dapat menghabiskan masa dengan Pokémon mereka. Mereka dapat berjalan dengan (maksimum) enam Pokémon, selagi mereka tersenarai dalam Pokémon yang dibenarkan di taman. Semasa di Amity Square, pemain juga dapat mengubah suai sudut kamera dan tahap zoom untuk mengambil gambar dan video dengan Pokémon mereka. Foto boleh diambil dengan menekan  Capture Button di Nintendo Switch, manakala video pendek dapat dirakam dengan menekan dan menahan butang.
Poffin

Poffin adalah makanan ringan yang dapat meningkatkan kondisi Pokémon, seperti Coolness atau Cuteness. Dengan menaikkan kondisi ini, pemain dapat memperoleh markah yang lebih tinggi semasa “Visual Evaluation di  Super Contest Show”. Dalam Pokémon Diamond dan Pokémon Pearl, kita hanya boleh membuat Poffin di Poffin House, tetapi sekarang pemain juga dapat menghasilkannya di Amity Square.

Pokemon Brilliant Diamond dan Pokemon Shining Pearl akan tiba di Nintendo Switch pada 19 November. Untuk segala liputan kami tentang Pokemon, sila tekan pautan ini.
Sumber – Pokemon
 Pra-daftar di sini

Pokemon Brilliant Diamond/Shining PearlRelease Date: 2021-11-19Nintendo Switch
Pokemon Brilliant Diamond dan Shining Pearl adalah remake dari game Pokemon Diamond serta Pearl yang dilancarkan untuk Nintendo DS pada tahun 2007. Anda akan bermain di wilayah Sinnoh dan diberi pilihan untuk memilih salah satu dari tiga Pokemon starter, iaitu Piplup, Chimchar dan Turtwig di permulaan game. Sebelum ini, The Pokemon Company telah mendedahkan cover art untuk game Pokemon Brilliant Diamond dan Shining Pearl yang menampilkan rendering dari dua Pokemon legenda, iaitu Dialga dan Palkia.

Jangan lupa untuk ikuti kami di TikTok!
  @gamersantaimy
Tags: Amity SquarePoffinPokemon Brilliant DiamondPokemon Shining PearlPoketchthe pokemon company


Berkahwin Sebab Pokémon Go!

Sepasang pemain Pokémon Go, Shibu dan Lily bertemu di Odaiba, Tokyo. Jatuh cinta dan baru-baru ni dah pun berkahwin! Dan apa lagi, tema perkahwinan mestilah Pokémon Go.

#しぶりり結婚式

素敵すぎますおめでとうございます！ pic.twitter.com/gHn2yyyY8Z
— うみ⚙┏〔`◕×◕´〕┓ (@UmiChan753) November 10, 2018

大好きなしぶさん&りりーちゃん⋆*ご結婚おめでとうございます🎊🎉随所にポケモン要素が散りばめられていてとっても素敵なお式でした(*ˊˋ*)✨2人の門出に立ち会えて私も幸せです🎂✨末永くお幸せに✩°｡ ⸜(* ॑  ॑* )⸝✨#しぶりり結婚式 pic.twitter.com/XefJNBGnrz
— morizochan❀TL40×11 (@moriGochan) November 10, 2018

にこるさんのウェルカムボードに始まり、「LET'S GO」のテーブルナンバー、ケーキ周りのピカチュウたちやイーブイカラーのベスト&ピカチュウカラーのドレスだったり、随所に散りばめられたポケモン要素がとにかく可愛かった(˙꒳˙  )✨ #PokémonGO #しぶりり結婚式 pic.twitter.com/BAA3KVZBcR
— morizochan❀TL40×11 (@moriGochan) November 10, 2018

Pihak Niantic Japan mengucapkan tahniah kepada pasangan ni dan Luvdisc dilepaskan semasa upacara perkahwinan diorang…

なんかコミュデー中なのにラブカスばっかでるなって思ってたら、お祝いしてくれたナイアンティックの人がその場所に特別に出してくれてるという超ハートフルストーリーがあった😢#しぶりり結婚式 pic.twitter.com/fzzy3wfrSB
— あにゃう (@anyau02) November 10, 2018

Sorang member Shibu ada buat satu klip pendek yang menceritakan camne dua orang ni berjumpa:

ポケモンGOで出会った私たちのために、大学の友人が作ってくれた結婚式用プロフィールムービーのクオリティがすごすぎるので是非みてほしい#ポケモンGO #PokemonGO #しぶりり結婚式 pic.twitter.com/PzcsffUmAq
— しぶ @ポケモンGO (@shibuya319) November 15, 2018

Jangan lupa untuk ikuti kami di TikTok!
  @gamersantaimy
Tags: niantic japanPokemon GOshibu and lily wedding


Final Fantasy 7 Remake akan kekal menjadi eksklusif PS4 sehingga 2021!

Square Enix baru saja mengemas kini box art di halaman rasmi Final Fantasy 7 Remake akan datang, yang kini memaparkan mesej di sudut kanan bawah yang memaparkan “PlayStation Exclusive. Play first on PS4” diikuti dengan mesej lanjut yang menjelaskan bahawa ia akan masih eksklusif sehingga 3 Mac, 2021.

Asalnya ditemui di Twitter oleh Wario64, beliau memuatkan imej box art yang sudah dikemas kini. Final Remake 7 Remake ditetapkan untuk pelancaran 3 Mac, 2020, dan ini meletakkan tempoh eksklusif setahun untuk pengguna PS4.

Walaupun tidak ada platform yang didedahkan buat masa ini selain daripada PS4, anda perlu diingatkan bahawa generasi konsol seterusnya akan keluar pada awal 2021, Ini bermaksud kita mungkin dapat melihat keluaran cross-platform untuk judul ini. Square Enix juga mendedahkan bahawa mereka telah memulakan pembangunan pada permainan seterusnya untuk remake ini yang akan dikeluarkan dalam format ber-episod. Babak pertama memberi tumpuan kepada versi Midgar yang lebih luas, dengan setiap versi berikutnya menjadi permainan penuh.

Ini adalah berita baik bagi peminat yang tidak sabar untuk menghayati kisah Cloud dan juga satu pengalaman yang bagus untuk mereka yang baru sahaja main buat kali pertama.
Jangan lupa untuk ikuti kami di TikTok!
  @gamersantaimy
Tags: Box ArtFinal Fantasy 7 RemakePS4square enix


[APGS 2021] Square Enix mengongsikan garis masa Final Fantasy sepanjang 30 tahun permainan

Sebentar tadi, Shinju Hashimoto yang juga merupakan Game Producer di Square Enix mengongsikan garis masa permainan terkenal mereka Final Fantasy sepanjang lebih 30 tahun (Strategi Final Fantasy selama 30 Tahun) di ASIA PACIFIC GAME SUMMIT (APGS 2021) sebentar tadi.

Shinju Hashimoto
Final Fantasy adalah francais media fantasi sains antologi Jepun yang dibuat oleh Hironobu Sakaguchi, dan dikembangkan serta dimiliki oleh Square Enix. Francais berpusat pada satu siri permainan video permainan peranan fantasi dan sains fantasi. Permainan pertama dalam siri ini dikeluarkan pada tahun 1987, dengan 14 entri bernombor utama yang lain dikeluarkan sejak itu. Francais sejak itu telah berkembang menjadi genre permainan video lain seperti permainan peranan taktikal, permainan peranan, permainan peranan dalam talian berbilang pemain, perlumbaan, penembak orang ketiga, pertarungan, dan irama, serta masuk ke media lain, termasuk Filem CGI, anime, manga, dan novel.

Berikut adalah garis masa pengeluaran siri-siri Final Fantasy;

1987 – Final Fantasy
1988 – Final Fantasy II
1990 – Final Fantasy III
1991 – Final Fantasy IV
1992 – Final Fantasy V
1994 – Final Fantasy VI
1997 – Final Fantasy VII
1999 – Final Fantasy VIII
2000 – Final Fantasy IX
2001 – Final Fantasy X
2002 – Final Fantasy XI
2006 – Final Fantasy XII
2009 – Final Fantasy XIII
2010 – Final Fantasy XIV
2013 – Final Fantasy XIV – A Realm Reborn
2016 – Final Fantasy XV
2021 (TBA) – Eksklusif PS5 – Final Fantasy XVI

“Sejarah Final Fantasy telah menjadi salah satu inovasi.” – Shinju Hashimoto

Dari Final Fantasy pertama hingga Final Fantasy XV, Square Enix telah menggunakan idea baru dalam setiap 15 tajuk, berusaha untuk memberikan pengalaman permainan baru. Seperti di Final Fantasy pertama, Square Enix menggambarkan avatar watak yang dikendalikan pemain walaupun dalam pertempuran, yang belum pernah dilakukan dalam RPG sebelumnya, sementara masih menggunakan sistem pertempuran berasaskan menu yang biasa terjadi pada masa itu.
“Ini akan menandakan titik permulaan komitmen terhadap grafik berkualiti yang akan berterusan sepanjang siri Final Fantasy.”
Seperti dalam Final Fantasy III, yang dikeluarkan pada tahun 1990, summons dan summoning magic diperkenalkan. Ini akan menjadi salah satu ciri perwakilan siri ini. Summons ini menjadikan diri mereka sebagai salah satu cara untuk memberikan gambaran tentang teater untuk bertempur sepanjang siri ini, mengubah jenis summons dan gaya serangan mereka untuk setiap tajuk.

Dilancarkan di Super Famicom pada tahun 1991, Final Fantasy IV memperkenalkan sistem pertempuran masa aktif dan menambahkan konsep masa ke permainan. Hingga hari ini ia adalah sistem Square Enix yang dipatenkan. Sistem pertempuran masa aktif secara besar-besaran berpengaruh pada tajuk-tajuk berikutnya, memperluas permainan untuk merangkumi pertempuran berdebar-debar, menimbulkan ketegangan dan kadang-kadang perkembangan dramatik.
Judul PlayStation 1997 Final Fantasy VII mengejutkan penonton dengan betapa ekspresif visualnya. Dari era grafik piksel 2D, Square Enix berkomitmen untuk visual berkualiti, dan berusaha untuk membuat permainan ekspresif santai hanya berkembang dengan pelaksanaan 3D.

Setelah dilancarkan dengan siri-siri seterusnya, dengan memasukkan tangkapan gerakan dan teknologi canggih lain, Square Enix terus menargetkan ekspresi visual yang realistik dalam permainan mereka. Sebagai contoh, pertempuran di Final Fantasy XII berlangsung dengan lancar di padang permainan, dan bentuk yang lahir dari sistem gambit. Walaupun di HD remaster, Final Fantasy XII The Zodiac Age, sistem revolusi ini tidak terasa ketinggalan zaman.
Selain itu, sepanjang 30 tahun ini, terdapat banyak judul spin-off juga dengan sistem unik mereka sendiri. Mereka juga mengadakan konsert tours muzik di seluruh dunia dari siri Final Fantasy.

“Siri Final Fantasy telah berterusan seperti ini selama lebih dari 30 tahun sekarang, dan kami akan terus mencabar diri sendiri untuk memberikan pengalaman permainan baru untuk anda semua melalui Final Fantasy.”
Itu sahaja perkongsian dari garis masa Final Fantasy di APGS 2021. Paling penting, jangan lupa dengan keluaran akan datang Square Enix untuk siri terbaru Final Fantasy XVI yang dikeluarkan ekskusif untuk PS5!
Jangan lupa untuk ikuti kami di TikTok!
  @gamersantaimy
Tags: APGS 2021Asia Pacific Game SummitASIA PACIFIC GAME SUMMIT (APGS 2021)final fantasyShinju Hashimotosquare enix


Astral Chain! game terbaru dari Platinum Games yang grafik sangat cantik dan penuh aksi yang hebat!

Developer Platinum games yang terkenal buat game Bayonetta, Nier Automata, dan Vanquish, telah buat game baru yang bernama “Astral Chain”, ianya adalah satru game yang ada aksi yang tinggi dan ada elemen ala-ala cyberpunk dan dystopia punya environment.

So, game ni apa kisah dia? Game ni adalah korang menjadi Police dalam dunia tu, korang akan menentang kejahatan dalam game tu. Kemudiannya ada banyak senjata korang boleh guna dekat dalam game ni. Untuk pengetahuan korang, grafik dalam game ni memang cantik dan amat mengagumkan!

Astral Chain first screenshots released. Nintendo Switch game developed by PlatinumGames. pic.twitter.com/uHBWfQc1kI
— Miraculous Maku (@RedMakuzawa) February 14, 2019

Jadi, korang boleh main game ni pada Ogos 30 dan ianya untuk Nintendo Switch.  Dan bagi aku, game ni nampak sangat promising lebih-lebih lagi untuk yang sukakan adventure.
Jangan lupa untuk ikuti kami di TikTok!
  @gamersantaimy
Tags: Astral ChainCyberpunkNintendo directnintendo switchplatinum games


[E3 2018] Devil May Cry 5 Didedahkan!!!

Devil May Cry merupakan Franchise yang sangat popular dalam dunia game ni. Capcom pulak, baru je umumkan tentang Devil May Cry 5 semasa conference Microsoft Xbox. Akhirnya, Capcom kembalikan siri Devil May Cry setelah 10 tahun. Last sekali, aku main Devil May Cry 4, tahun 2008.

Untuk kali ini, ianya merupakan sequel kepada Devil May Cry 4. Nero menjadi watak utama, tapi, nampak macam ada benda hilang. Kalau korang perhatikan betul betul dalam trailer tu, Devil Bringer Nero digantikan dengan tangan robotik, dan ada flashback yang Devil Bringer Nero dipotong. Last sekali, kita boleh tengok Dante dengan motorsikal dia.

Jangan lupa untuk ikuti kami di TikTok!
  @gamersantaimy
Tags: CapcomDevil May CryDevil May Cry 5E3 2018


Salah satu pencipta asal Sonic The Hedgehog memberi pendapat tentang trailer & reka bentuk baru!

Paramount telah mendedahkan reka bentuk baru untuk filem Sonic the Hedgehog minggu ini dengan kemunculan Sonic yang lebih menyakinkan dan menerima respon yang sangat positif secara keseluruhan berikutan trailer pertama. Yuji Naka, salah seorang pencipta asal Sonic, juga telah memberi pendapat tentang reka bentuk baru Sonic dan walaupun dia suka reka bentuk versi baru, dia masih melihat beberapa bahagian yang boleh diubahkan.

Naka adalah salah satu tokoh utama yang terlibat dengan penciptaan Sonic yang asal sebagai bekas ketua pasukan permainan video Sonic, jadi pendapatnya mengenai versi baru ini sangat penting. Selepas trailer di atas dilancarkan, dia berkata bahawa dia menghargai usaha sarung tangan yang ditambahkan kepada watak tetapi masih mendapati ia ganjil bahawa mata Sonic tidak disambungkan.

映画ソニックの新しいデザインのトレーラーですね。手袋をつけてくれたのでだいぶソニックっぽくなりましたが、やっぱり目は繋がらないんですね。どうも違和感を感じてしまいますね。でも、映画の公開が楽しみですね。 https://t.co/C8EwuiJg2m
— Yuji Naka / 中　裕司 (@nakayuji) November 12, 2019

Satu lagi tweet yang dikongsi selepas keluaran trailer melihat Naka memberitahu bahawa versi lama Sonic yang asalnya dikeluarkan oleh Paramount telah dibuang. Naka menyedari fakta ini dan mengatakan bahawa dia berharap dapat melihat filem khas di mana reka bentuk lama digunakan.

映画ソニックの新しいデザイン出て来ましたね。しかし、前のツイート消してるようですが、前のは無かったことにするんでしょうか？前のデザインのままのもDVDとかで見たかったのに残念ですね。 https://t.co/XhmfNmr4EI
— Yuji Naka / 中　裕司 (@nakayuji) November 12, 2019

Komuniti Sonic juga amat menyokong reka bentuk baru. Orang ramai memberi maklum balas positif dan menghargai usaha pasukan filem Sonic. Selain itu, Sonic the Hedgehog dijadualkan untuk keluar bermula pada 14 Februari, 2020, dan pastikan semua tanda kalendar masing-masing ya.
Jangan lupa untuk ikuti kami di TikTok!
  @gamersantaimy
Tags: paramountsonic the hedgehogYuji Naka


Nak bercinta ke nak Kombat ni? Review “Sakura Wars” beraksi dalam The Flower Division!

Masa sukar untuk Tokyo Imperial Theatre. Dalam dekad selepas The Great War, International Combat Revue’s Flower Division telah jatuh pada masa-masa sukar. Sekiranya tidak cukup yang diberikan pelakon terbaik kumpulan teater itu, mereka tidak pernah kembali dari medan perang, ahli gantiannya bergelut untuk mencari identiti mereka sendiri dalam bayang-bayang menjelma yang pernah terjadi sebelumnya~ Jadi apa sebenarnya Sakura Wars ini?

Teater yang sangat hebat, kurang lengkap, kurang didana dan kurang dihadiri, telah menjadi bahan ketawa kepada penontonnya, dengan barisan barunya yang terdesak untuk mendapatkan arahan, sokongan dan bimbingan. Adalah orang asing yang dapat membawa semangat dan persembahan kembali ke pentas kayu yang reyot, untuk membantu para pelakon mudanya yang menjanjikan-tetapi-meragukan mencapai puncak potensi dramatis mereka. Untuk mencapai, mungkin melampaui, warisan legasi penceritaan teater …… Juga, untuk membimbing mereka dalam perang Mecha melawan tentera demon antara dimensi yang bertujuan untuk mewujudkan kiamat global.

Jadi, siapa yang pernah memainkan siri Sakura Wars sebelum ini sudah tentu anda tahu permainan ini bergenrenkan RPG+ Dating Sim+ Visual Novel sambil diselitkan Kombat menggunakan Mecha didalamnya! Sejujurnya, kami ni bukan lah peminat untuk genre ini, kerana memerlukan hampir hujung Chapter untuk sampai ke bahagian kombatnya. Bila sampai kombat saja memang kami teruja untuk bermainkannya. Jadi, kali ini SEGA memberi peluang pada kami untuk mencuba sendiri permainan Sakura Wars ini yang hadir di PlayStation 4, 30 April 2020. Tunggu apa lagi? Jom mulakan reviewnya!
Pengenalan – Seijuro kini Beraksi!

Sakura Wars adalah reboot siri lama SEGA. Seperti pendahulunya, ia menggabungkan elemen visual novel dan dating sim juga tidak tertinggal kombat bersama robot steampunk (mecha), kerana ancaman pencerobohan demon menjulang di salah satu bandar utama Bumi. Ini semua mengenai masa alternatif Tokyo pada tahun 1940, ketika bekas kapten angkatan laut Seijuro Kamiyama dibawa untuk menerajui Flower Division yang merupakan skuad tempur wanita yang ditugaskan untuk mempertahankan ibu kota Jepun.
Bagi keseluruhan permainan ini, kami bermain sebagai Seijuro Kamiyama, hanya dalam kombat kami boleh menukar watak yang mengawal mecha tertentu. Jadi Seijuro ini adalah watak pratagonis sebagai Kepten pada Imperial Combat Revue’s Flower Division dimana dia mengawal operasi dalam Flower Division. Kebanyakkan masa kami habis dalam lokasi dengan “drama” permainan ini sambil membina hubungan dengan sekutu anda di Flower Division.

Sakura Wars mempunyai nuansa santai ketika kami mengembara di Tokyo. Langkah mungkin agak memakn masa untuk beberapa perjalanan, tetapi memberi ruang pengaturan yang menarik untuk bernafas. Senang cerita, ini bukanlah permainan yang terlalu panjang. Jika cepat menghabiskan sesuatu misi, sekejap sahaja dah selesai satu Chapter. Untuk keseluruhan permainan mungkin akan memakan 15-16 jam keseluruhan. Terdapat 8 Chapter keseluruhan iaitu:

Chapter 1 – Winds of Change
Chapter 2 – A Handful of Bliss
Chapter 3 – The Festival of Peace
Chapter 4 – Behind the Mask
Chapter 5 – Fallen Petals
Chapter 6 – Gone with the Stars
Chapter 7 – A Flower’s Fate
Final Chapter – Passing the Torch

Bagi watak yang hadir dari awal penceritaan adalah Seijuro Kamiyama sendiri, kemudian diikuti Sakura Amamiya, Hatsuho Shinonome, Azami Mochizuki, Anastasia Palma, Claris dan Koaru. Seperti yang anda ikuti dalam anime Sakura Wars, malangnya tiada watak lama yang ada dalam Sakura Wars kali ini kecuali Sumire sebagai Commander Imperial Combat Revue. Adalah juga dalam awal permainan dimana sebuah flashback dimana Sakura Amamiya diselamatkan oleh Sakura Taisen. Kemudian diikuti beberapa watak sampingan yang lain turut hadir seperti Komachi Oba, Reiji Shiba, Yui, Xiao Long dan penjahat seperti Oboro. Tapi kat bawah ni kami nak kenalkan sedikit intro bagi ahli Flower Division yang menyerlah dalam Sakura Wars!
Sakura Amamiya

Seorang pemain pentas pemula yang bergabung dengan Flower Division untuk mengikuti jejak idolanya bintang Sakura Shinguji. Dia sangat percaya pada pentingnya kedua-dua belah organisasi: unit pertempuran yang mempertahankan Tokyo dan rakannya yang dramatik, Imperial Revue, yang mengangkat semangat penduduk. Sakura dengan bersungguh-sungguh berdoa agar kedua-duanya akhirnya dikembalikan kepada kegemilangan mereka yang dulu.
Hatsuho Shinonome

Seorang gadis kuil yang kecantikannya menarik pengunjung ke Kuil Shinonome keluarganya yang bersejarah. Dilahirkan di kejiranan kelas pekerja di pusat Tokyo, dia adalah anak sejati di kota yang mencintai rakyatnya, festivalnya dan semua orang di ibu kota. Walaupun tampak agak ganas dan macam “tomboyish”, dia adalah rakan seperjuangan yang boleh dipercayai sebagai orang tengah untuk Flower Division.
Claris

Seorang gadis manis dan intelektual dari Luxembourg yang ulat buku. Rasa ingin tahu yang ganas tentang dunia mendorongnya untuk membaca setiap hari dan belajar tentang semua jenis topik. Nama penuhnya adalah “Clarissa Snowflake”, dan sebagai ahli keluarga Snowflake yang mulia di Luxembourg, dia telah mewarisi kekuatan libromancy berdasarkan buku ajaib.
Azami Mochizuki

Sebagai keturunan klan ninja Mochizuki, dia menunjukkan kemampuan yang luar biasa untuk seni mempertahankan diri, taktik pertempuran dan pengendalian senjata sejak usia muda walaupun dia masih muda. Berkat latihan yang ketat yang telah dia lalui sepanjang hidupnya, dia percaya tanpa ragu dalam 108 Village Rules yang diturunkan oleh klannya, berusaha untuk mematuhinya setiap saat. (anda boleh dengar setiap dari “rules” tu kalau keluar babak dia)
Anastasia Palma

Bintang pentas Eropah yang berasal dari Yunani. Dia baru-baru dipindahkan ke Tokyo revue setelah menghabiskan waktu di berbagai revues di seluruh dunia. Sebagai penyanyi dan pelakon bertaraf dunia, dia mempunyai karisma dan keyakinan untuk memainkan segalanya dari lelaki hingga ke godaan yang memukau.
Jalan permainan- Sedia? Jom berdating! Eh!
Sakura Wars adalah permainan dari dua bahagian yang berbeza. “Adventure Mode” terdiri daripada dialog RPG / sim sosial yang berorientasikan watak, sementara “Battle Mode” melihat pertarunga ke mecha peribadi mereka untuk pertempuran dengan demon seperti yang dinyatakan di atas. Penting untuk diperhatikan bahawa Sakura Wars sangat bergantung pada yang permainan sebelumnya. Pada anggaran, nisbah sim sosial dan peperangan mech adalah sekitar 70:30, ya itu bermaksud dalam setiap chapter hanya 30% pertempuran. Ini tidak akan mengejutkan peminat siri, tetapi harus diperjelaskan untuk pendatang baru.

Jalan cerita sepenuhnya hampir kepada penceritaan Flower Division dan disini juga elemen dating sim memasuki dalam jalan cerita. Mengejar gadis impian sememangnya tidak lah sukar, kerja kami bergaul sepanjang masa dengan mereka apabila ada peluang yang tinggi, tetapi Seijuro kenalah menguasai teknik menggoda, kalau tak kena cop menggatal je kuat~ Tapi kalau “waifu” dah berkenan, jangan tanya kenapa watak semua comel je bila blushing! Dalam perbualan selalunya kita diberikan pilihan sehingga 3 atau 4. Setiap pemilihan dialog adalah penting kerana responnya akan memikat hati watak yang kita tengah borak tu. Jadi, sememangnya kita kena pilih yang terbaik agar tidak mengecewekan awek-awek ini dan kesudahannya anda akan berakhir dengan waifu kegemaran anda!

Untuk bahagian dating sim atau menyelesaikan tugas biasa seperti mencari orang atau sebagainya sememangnya terlalu mudah. Lari-lari pusing di Grand Imperial Theater, tiba-tiba misi anda selesai. Jadi ada beberapa adegan yang akan menjadi kecewa atau sedih kerana silap memilih dialog. Agak lucu dan menimbulkan nada yang tidak konsisten apabila tersilap berbicara. Pada chapter awal kami menerima telefon pintar dari Sumire untuk navigasi kami, disitu ada peta kawasan yang sangat mudah untuk kita melakukan misi, terdapat senarai misi, tekan untuk selanjutnya, kemudian hanya cari orang tertentu didalam peta untuk tahu dimana dia, pergi dan selesai misi.

Dalam telefon itu juga terdapat mini game yang kita boleh main bersama pasangan didalam Flower Division seperti game Koi-koi Wars (Game Card Jepun yang menarik untuk anda main jika bosan). Dari telefon itu juga, watak lain akan berinteraksi dengan Seijuro untuk berjumpa dimana atau apa-apa pesanan mel. Beralih semula pada Seijuro yang bersifat hyper yang kadang-kadang akan melompat tanda kejayaan, atau tiba-tiba merasa sedih atas sesuatu sebab dan dari situ dia sentiasa meramalkan hasil pilihan tertentu dan menjadi sukar, sebenarnya kesudahan dia mudah sahaja. Lagi satu, Seijuro ni kadang-kadang suka merepek atau terlepas cakap sesuatu yang lawak. Jadi perhatikan sekeliling peta, ada sahaja watak yang memerlukan bantuan dengan keluarkan tanda seru, jadi keluarlah satu misi seperti mencari anak hilang, atau anda boleh selesaikan misi dengan memujuk awek-awek Flower Division dan bagi mereka tergoda.

Rasanya anda dah faham dalam situasi penceritaan Dating Sim dan misi biasa ini. Jadi kita teruskan pada aksi yang ada dalam Sakura Wars! Walaupun hanya dalam 20-30% aksi kombat yang terdapat dalam setiap chapter dalam Sukra Wars, masa inilah baru kami bersemangat lagi untuk bermain. Sistem kombat menggunakan steam punk Mecha dan masing-masing ada warna tema sendiri. Ianya menggunakan sistem turn based tetapi bukan mengikut arahan atau turutan, kita boleh menukar watak yang ingin dimainkan pada bila-bila masa dengan menekan L1.

Pengawalan mecha agak mudah, hanya menekan butang bulat dan tigasegi, itu juga termasuk kombo, tekan banyak kali (Cth: 3x bulat dan 3x tigasegi) dan jadi kombo. Butang X pula untuk lompat, dan untuk melancarkan SP Gauge anda apabila penuh dan mengeluarkan Special Attack, anda hanya perlu menekan butang petak. Selebihnya seperti R1 dan R2 untuk Dash dan Dodge. Selebihnya anda hanya perlu memerhatikan gauge bar HP anda, jika anda tiada masa untuk lihat, senang sahaja, kalau dah nyawa-nyawa ikan tu akan keluar warna merah disekeliling skrin. Kalau dah kekurangan nyawa tu, pergi cari gem atau apa jua barang boleh dipecahkan dan nyawa anda akan ditambah semula.

Kami tak perlu menyusahkan diri untuk upgrade sebarang pokok kemahiran pun dalam Sakura Wars, jadi anda tidak perlu risau nak mengupgrade mecha anda atau naikkan level watak anda. Kalau mecha rosak jangan risau Reiji sedia membantu, bukan setakat membaiki mecha sahaja, pentas imperial theater pun dia tolong setupkan! Nak lawan demon ni memang tidak berhenti, senang cerita minion dimana-mana, lalu sini ada sana ada, sampai peringkat akhir baru lawan bos yang agak menyukarkan, tapi atas bantuan semua dalam Flower Division, menewaskan bos seperti Oboro sangat mudah.

Setiap mecha juga mempunyai kekuatan tersendiri mengikut watak yang ada, contohnya seperti Claris, mechanya juga boleh menggunakan magik untuk menewaskan musuh ~ Siap pegang buku magik lagi~. Tapi untuk kombat bawah atau lompat dan menyerang, Seijuto sememangnya watak yang kuat bersama mechanya, kerana berbanding pertempuran Sakura, kadang-kadang hit kepada musuh tidak kena dan dia senang lemah. Tetapi apabila menggunakan Special attack semuanya hebat dan antara yang menarik, Claris menggunakan Special Attacknya dan boleh pilih berapa hit untuk serangannya. Ada juga kelemahan dalam pertempuran seperti penggerakan kamera yang agak sukar dikawal kerana apabila menyerang bos, minion sering ganggu disekeliling, jadi adalah lebih baik untuk pemaju mengemas kini bahagian kamera ini.
Audio dan Grafik ~ Mata tak mengantuk pun main game ni!

Walapun ini bukanlah genre permainan kegemaran kami, tetapi kombinasi warna dalam permainan, serta audio nya tidak membosankan kami. Warna yang terang tapi lembut disekeliling perjalanan permainan, watak anime yang nampak ala-ala 2D ke 3D nampak cantik dan tiada cacat-cela. Juga sentiasa ada watak menarik seperti kehadiran Peanut dimana Seijuro harus memakai kostum nya memang comel. Audio juga sangat ketara dan konsisten, termasuk efek kepuasan selepas makan nasi goreng cina di kedai Xiaolong dan Yui! Pada yang nak tahu, Xiaolong dan Yui ini seperti Flower Division juga tetapi wakil dari China.

Kesimpulannya~ Percintaan atau Aksi?
Jadi pengakhiran untuk chapter sudah tentu anda akan mengetahui siapa waifu anda, untuk kami~ Shhh rahsia! Jadi untuk keseluruhan permainan, Sakura Wars sangat sesuai pada pemain yang sukakan visual novel serta dating sim, mungkin jika Sega menghasilkan Sakura Wars yang lebih kepada kombat, kami akan memberi mata 10/10..

Perjalanan cerita sememangnya memuaskan bagi genre ini, sangat mudah untuk menyelesaikan misi cuma setiap pilihan ditangan anda untuk memikat hati waifu dari Flower Division. Sakura Wars adalah kebangkitan semula siri ikonik yang menyeronokkan, menghadirkan gabungan genre yang menarik. Jadi tidak salah untuk anda mencubanya, pada peminat setia siri ini sudah tentu mereka tidak akan melepaskan permainan ini, pada pemain baru jangan tergoda lebih pula pada waifu yang ada!

Okay Sakura Wars kini sudah boleh didapati di platform PlayStation 4 Malaysia dengan berharga RM256.00 untuk edisi biasa dan edisi Deluxe berharga RM341.00. Jadi apa lagi? Jom pikat waifu yang comel dalam Sakura Wars dan berlawan dengan Mecha yang hebat!
 Muat turun di sini

Sakura WarsPublisher: SegaRelease Date: 2020-04-20PlayStation 4
Sakura Wars adalah permainan video rentas genre yang dikembangkan dan diterbitkan oleh Sega untuk PlayStation 4. Entri utama keenam dan reboot lembut siri Sakura Wars, permainan ini dilancarkan pada tahun 2019 di Asia dan 2020 di seluruh dunia. Permainan ini menggabungkan unsu RPG, dating sim dan elemen novel visual.

Jangan lupa untuk ikuti kami di TikTok!
  @gamersantaimy
The Review

                    Sakura Wars

8
Score

Andai kata anda peminat RPG dan Dating Sim, Sakura Wars sememangnya sebuah pilihan yang paling sesuai, dengan kombinasi grafik anime serta audionya yang menarik, anda pasti teruja untuk memikat hati waifu dalam permainan ini!

PROS
 Watak-watak yang menarik, tidak bosan melihatnya Konsep warna dan efek grafik tidak membosankan! Tetapan mudah untuk kombat

CONS
 Terlalu banyak dialog yang harus hadap Pengawalan kamera yang agak tidak teratur sedikit

Review Breakdown

Nak waifu tak? Haa main Sakura Wars!
0

Tags: Flower DivisionInternational Combat Revue's Flower DivisionSakura WarsSakura Wars ReviewSakura Wars UlasansegaSeijuro Kamiyama


Valve telah buat perubahan besar dekat Steam – menambahkan Steam Events!

Valve yang telah membuat perubahan yang besar di Steam, mereka telah menambah ciri khas terbaru seperti “Steam Events” dan merubah bentuk Game Library di Steam. Ketika di GDC 2019 ataupun Game Developer Conference baru-baru ini, Aiden Kroll telah menunjukkan penambahan baru di Steam yang memberikan nafas baru di Steam.

Setiap pengguna akan mendapat Muka Depan Steam Library, kemudian Steam menunjukkan game yang pengguna baru sahaja main di dalam muka depan mereka. Dengan itu, orang dapat tahu game apa yang dimainkan, kemudian pengguna tu boleh mencuba sendiri game apa yang boleh dimain. Dengan reka bentuk yang baru juga, pengguna boleh tahu apa rakan mereka boleh main game apa ketika itu dan game apa yang baru dikemaskini.

Kemudiannya, Valve telah mengeluarkan satu ciri khas yang dipanggil “Steam Events”, Steam Events yang membenarkan developers berkomunikasi dengan pelanggan. Contoh kegunaan Steam Events adalah in-game event yang terikat dengan hari cuti, livestream dari developer, bonus dan banyak lagi!
Jangan lupa untuk ikuti kami di TikTok!
  @gamersantaimy
Tags: 2019EventsgdcGDC 2019Overhaulsteam


ANIME FESTIVAL ASIA akan mengadakan acara online istimewa AFA United untuk peminat!

Tahun 2020 mungkin ialah tahun yang sedih untuk penganjur acara disebabkan oleh wabak bahaya COVID-19. Hari demi hari, semakin banyak acara ditangguhkan atau dibatalkan. Walau bagaimanapun, pasukan SOZO, iaitu penganjur AFA atau nama penuhnya ANIME FESTIVAL ASIA, telah mengumumkan bahawa mereka akan mengadakan acara istimewa di tengah-tengah krisis ini. Untuk menjaga keselamatan semua orang, ini adalah acara online khas bernama AFA United!

Halaman Facebook rasmi AFA menggambarkan acara itu sebagai:

“Hanya sekali, pada masa nyata, sebuah acara atas talian – di mana bekas tetamu AFA akan membuat penampilan!”.
Dalam erti kata lain, ia seperti acara AFA sebenar tetapi tanpa gerai dan pengunjung. Yang paling penting sekarang, anda boleh menjadi sebahagian daripada acara ini hanya daripada keselesaan rumah anda sendiri.
Malangnya, kakitangan AFA masih belum mendedahkan butiran lanjut mengenai acara tersebut seperti tarikh rasmi acara dan isi kandungannya. Apabila lebih banyak info tentang acara AFA United diumumkan, saya akan terus laporkan di artikel ini. Sehingga itu, pastikan anda semua jaga kesihatan ya!
Jangan lupa untuk ikuti kami di TikTok!
  @gamersantaimy
Tags: acaraAFA UnitedanimeANIME FESTIVAL ASIACOVID-19eventFiguramangaSOZO


Sailor Moon Cosmos akan datang pada tahun 2023, terbahagi kepada dua filem!

Pengembaraan Usagi nampaknya tidak berakhir kerana filem terbaru daripada francais popular, Pretty Guardian Sailor Moon akan mendapat filem terbaru pada tahun 2023. Filem Sailor Moon Cosmos akan mempunyai dua bahagian dan dijadualkan untuk tayangan pada musim panas 2023 di Jepun. Visual utama filem juga telah didedahkan bersama-sama trailer teaser rasmi berdurasi 45 saat.

Untuk pengetahuan anda, filem Sailor Moon Cosmos ini akan mengadaptasi bahagian terakhir daripada manga oleh Takeuchi Naoko. Ia juga merupakan salah satu remake kepada siri anime yang lama.

Filem Pretty Guardian Sailor Moon Cosmos akan diarahkan oleh Tomoya Takahashi (penyelia animasi in-betweenHitoribocchi no Marumamaruseikatsu). Kazuyuki Fudeyasu (In the Land of Leadale) akan menulis skrip dan Kazuko Tadano (Pretty Guardian Sailor Moon Eternal The Movie) pula mengendalikan reka bentuk watak filem tersebut. Yumiko Kuga (Deaimon: Recipe for Happiness) dari Studio Jack ialah pengarah seni dan Yasuharu Takanashi (Bucchigire!) akan menarang skor muzik. Toei Animation dan Studio DEEN pula bertanggungjawab atas pengeluaran animasi untuk kedua-dua filem Sailor Moon Cosmos.

Filem sebelum ini, Pretty Guardian Sailor Moon Eternal telah mendapat tayangan secara global melalui Netflix pada Jun yang lalu. Filem ini mengadaptasi “Dream Arc” daripada manga. Mangaka, Naoko Takeuchi juga turut serta dalam penghasilan filem sebagai ketua penyelia untuk filem tersebut. Berkemungkinan besar untuk filem baru ini, ia akan ditayangkan pada Netflix selepas tayangan di Jepun.

Berikut adalah sinopsis filem Sailor Moon Eternal di Netflix:
Pengembaraan yang berlaku pada bulan April, ketika bunga sakura sedang mekar dan Tokyo dalam suasana meriah kerana meraikan Total Solar Eclipse terbesar abad ini. Ketika bulan baru mengaburi cahaya matahari dan secara perlahan-lahan meredupkan cahaya, Usagi dan Chibi-Usa menemui Pegasus, yang sedang mencari Gadis pilihan untuk memecahkan pelindung Golden Crystal. Sementara itu, rombongan misteri yang digelar DeadMoonCircus muncul di bandar, yang mempunyai rancangan jahat untuk menyebarkan jelmaan mimpi buruk yang dikenali sebagai Lemures, merebut ‘Legendary Silver Crystal,’memerintah bulan dan bumi, dan akhirnya menguasai seluruh alam semesta …
Sumber: Twitter rasmi filem Sailor Moon
Jangan lupa untuk ikuti kami di TikTok!
  @gamersantaimy
Tags: filemPretty Guardian Sailor Moon Cosmos


[UbiForward] Watch Dogs: Legion mengenalkan Aiden Pearce & Stormzy!

Sebagai sebahagian daripada acara Ubisoft Forward hari ini, Ubisoft telah secara rasmi berkongsi sejumlah maklumat baru untuk permainan video Watch Dogs: Legion akan datang – termasuk kepulangan bekas protagonis Watch Dogs pertama, Aiden Pearce. Kita juga akan dapat kolaborasi khas bersama Stormzy (rapper, penyanyi, penulis lagu) di mana pemain sebenarnya dapat menjalankan misi istimewa yang menampilkan artis itu semasa pelancaran. Berita ini ditemani fakta bahawa permainan akan dilancarkan untuk Xbox Series X dan Xbox Series S pada hari sama pelancaran konsol Xbox generasi berikutnya, iaitu 10 November.

Misi istimewa Stormzy ini mungkin berkaitan dengan video muzik yang dibincangkan dalam pendedahan rasmi, tetapi saya masih tidak jelas bagaimana ia akan dimasukkan dalam dunia Watch Dogs: Legion. Selain itu, Aiden Pearce akan membuat kemunculan dalam versi yang lebih tua. Pearce ditampilkan sebagai “playable character” dalam salah satu DLC utama sebagai sebahagian daripada rancangan pasca pelancaran permainan video.

Rumusan pendek:
Watch Dogs: Legion adalah sebuah permainan aksi pengembaraan yang diterbitkan oleh Ubisoft dan dibangunkan oleh Ubisoft Toronto. Sebagai permainan yang ketiga dalam siri Watch Dogs ianya juga merupakan sekuel kepada Watch Dogs 2. Permainan ini dibuat dalam perwakilan fiksyen London, yang dirancang sebagai dunia terbuka dan dapat dimainkan dari perspektif orang ketiga. Watch Dogs: Legion mempunyai kemampuan untuk mengendalikan beberapa watak yang dapat direkrut di seluruh pengaturan permainan dan yang dapat hilang secara kekal selama proses permainan. Permainan ini juga akan menampilkan coop multiplayer yang akan membolehkan sehingga empat pemain bekerjasama.
Kisah permainan ini memfokuskan kepada usaha kumpulan penggodam “hacker” cabang London DedSec dalam memerangi rejim otoriter yang telah menguasai United Kingdom, terima kasih pada sistem pengawasan canggih yang dikenal sebagai ctOS. Untuk membantu hal ini, DedSec merekrut sekutu dari seberang kota untuk membebaskan kota ini sebagai kekuatan perlawanan. Setiap watak dalam permainan akan mempunyai latar belakang dan skillset masing-masing dan memberikan pengaruh yang lebih dinamis pada naratif permainan ketika kisahnya berjalan.
Watch Dogs: Legion akan dilancarkan untuk PlayStation 4, Xbox One, PC, dan Google Stadia pada 29 Oktober. Ia juga akan dilancarkan untuk Xbox Series X|S pada hari yang sama tarikh pelancaran konsol itu. Versi PlayStation 5 telah diumumkan, tetapi tarikh keluarannya belum dipastikan. Anda boleh menyemak semua liputan Watch Dogs: Legion kami yang lam di sini.
Jangan lupa untuk ikuti kami di TikTok!
  @gamersantaimy
Tags: Aiden PearceStormzyUbisoft ForwardWatch Dogs Legion


Netflix dedahkan anime seram ‘Exception’, seni watak oleh Yoshitaka Amano

Netflix akhirnya telah mendedahkan visual pertama untuk Exception, siri anime sci-fi seram baru yang menampilkan seni watak oleh artis Final Fantasy, Yoshitaka Amano.

here's your first look at Exception, a new sci-fi anime following a team of survivors trying to save humanity from extinction#geekedweek pic.twitter.com/02ck7uFBMP

— Netflix Anime (@NetflixAnime) June 8, 2022

Sebagai sebahagian daripada acara “Geeked Week”, Netflix menunjukkan beberapa imej daripada anime Exception, yang dibuat berdasarkan cerita oleh penulis dan pengarah Otsuichi (beliau terkenal kerana menulis lakon layar untuk Ultraman Geed, dan manga The Chronicle of The Clueless Age).
Apa yang membuatkan anime ini sangat istimewa adalah ia menampilkan seni watak oleh Yoshitaka Amano, seorang pelukis hebat yang terkenal dengan karyanya untuk siri permainan video Final Fantasy oleh Square Enix. Korang boleh lihat bagaimana anime baru ini mengadaptasikan gaya seni ikonik Amano dalam bentuk animasi melalui gambar di bawah:

Sinopsis:

Anime seram ini berlatarkan masa depan yang jauh, di mana manusia terpaksa meninggalkan Bumi dan mencari rumah baru di galaksi lain. Exception mengisahkan sekumpulan penjelajah yang dihantar ke planet yang baru ditemui untuk memulakan proses pembentukan bumi.Apabila kapal mereka tiba di planet baru, ahli-ahli pasukan telah “dibina semula” menggunakan pencetak 3D yang mampu mereplikasi bahan biologi. Namun, keadaan mula menjadi huru-hara untuk pasukan.
Tatsunoko Productions, studio animasi legenda yang menghasilkan anime seperti Super Dimension Fortress Macross dan Casshan, disenaraikan sebagai penerbit untuk projek itu. Bakken Record, yang sebelum ini bekerja di Jouran: The Princess of Snow dan studio 5 Inc., yang turut mengusahakan satu lagi projek anime sci-fi Netflix, Make My Day, juga disenaraikan sebagai studio yang mencipta animasi untuk anime baru itu.
Netflix masih belum lagi mendedahkan tarikh keluaran untuk siri Exception, tetapi ia disahkan akan keluar pada tahun ini.
Untuk segala liputan kami tentang anime, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: exceptionnetflixYoshitaka Amano


[Interview] Kisah sebalik tabir Two Point Campus bersama Mark Webley dan Chriss Knott

Two Point Campus adalah game simulasi pengurusan yang berasaskan pembinaan dan pengurusan kampus. Ianya dibangunkan oleh Two Point Studio dan diterbitkan oleh Sega. Sama seperti game sebelum ini, Two Point Hospital yang menggunakan genre yang sama cuma berbeza konsep. Ianya akan tersedia pada 9 Ogos 2022 di PS5, PS4, Xbox One, Xbox Series X|S dan PC melalui Steam.

Untuk mendapatkan info lanjut tentang Two Point Campus, kami berpeluang mendapatkan interview bersama Mark Webley selaku pengarah studio dan Chris Knott selaku ketua animator yang sudi berkongsi pelbagai maklumat penting tentang game ini. Tanpa membuang masa lagi, jom teruskan dengan interview ini.

Mark Webley

Chris Knott

Ada tak pengalaman universiti khusus yang anda ingin masukkan ke dalam game?
Mark: Baiklah, ya saya fikir…jika ia khusus, tidak, tetapi saya fikir keseluruhan idea Campus yang sangat menggembirakan kami ialah saya fikir keseluruhan idea untuk Campus yang sangat menggembirakan kami adalah kami fikirkan selepas Hospital, apakah yang kita akan lakukan seterusnya. Untuk beberapa masa kami baru selesai Hospital,  Campus adalah sesuatu yang kita ada dengan kehidupan universiti dan kolej untuk sesuatu yang kita semua banyak memori dan terdapat banyak yang anda tahu, ‘Oh, kita boleh lakukan ini dan kita boleh lakukan itu’.
Saya rasa salah satu perkara utama tentang Two Point Campus ialah, semasa kita bercakap mengenainya, anda tidak berkata “oh ya, saya mempunyai Pensyarah yang hebat,” atau “Saya telah mengikuti kursus yang menakjubkan”.
Anda berkata “Saya melihat kumpulan yang hebat, saya mempunyai kawan yang cemerlang”. Ini adalah kehidupan sosial Universiti yang merupakan jenis perkara yang kami bincangkan dan bagaimana anda ingat melakukan ini dan melakukan itu. Saya rasa seperti itu meletakkan batuan dasar.

Pendidikan sudah tentu sangat penting, itulah sebabnya anda berada di sana tetapi kami ingin memenuhi kecenderungan peribadi dan memastikan pelajar anda gembira dan ini juga kali pertama orang berpindah dari rumah dan menjaga mereka dari segi emosi dan menghiburkan mereka dan memberi mereka peluang untuk mempunyai hubungan.
Ini adalah jenis perkara yang kita melantun antara satu sama lain, bukan?
Chris: Kami terus kembali, Campus terus kembali sebagai game kedua dari Hospital. Jelas sekali dengan Hospital, anda hanya mahu semua orang tidak mati. Itu adalah matlamat utama anda. Cuba sembuhkan semua orang. Pastikan mereka ok dan kemudian bawa mereka keluar dari pintu. Anda mahu mereka pergi.
Dengan Two Point Campus, anda mempunyai anak-anak ini selama tiga tahun. Jadi, apabila mereka mula-mula datang kepada anda, mereka masih muda, mereka tidak melakukan apa-apa. Mereka adalah kanak-kanak yang berwajah segar pada masa kini di universiti, dan anda banyak berubah pada tahun-tahun itu, hanya tiga tahun di universiti. Anda telah berkembang, anda telah mempunyai hubungan pertama anda, hujah pertama anda, Anda mungkin mencari musuh pertama anda, anda tahu, anda mungkin mendapati cinta untuk sesuatu yang anda tidak tahu wujud, anda berhadapan dengan pendapat yang tidak milik anda. Jadi ia adalah idea yang bagus…uhm…tetapan untuk game kerana terdapat banyak perkara yang boleh kami lakukan. Dan untuk membantu membuat pemain menikmati agak membentuk watak-watak kecil ini.

Ya dengan pastinya, dan saya ingin…tanya lebih lanjut mengenainya kerana, kebanyakan sim pengurusan yang anda tahu, mereka sangat suka…didorong modal, tentang melakukan ini dan buat duit daripadanya tetapi dengan universiti, anda mempunyai lebih banyak jenis seperti keadaan menang, saya rasa boleh dikatakan. Bolehkah anda bercakap sedikit tentang itu?
Mark: Saya rasa anda betul-betul tepat di sana, saya rasa…sedang kami sedang membangunkan game ini, salah satu perbualan besar yang kami ada ialah “Adakah wang penting?” Maksud saya ia ada di HUD, berapa banyak wang yang anda ada, anda memerlukan wang untuk melakukan ini dan itu, tetapi ia tidak semestinya matlamat anda. Buat wang sebanyak mungkin atau untung sebanyak yang anda boleh, kumpulkan modal anda…kita bercakap tentang mendapatkan gred yang tinggi, mendapatkan kebahagiaan pelajar yang tinggi, uhm…anda tahu, dan membuat orang lulus.
Duit ni macam…penting, sebab tanpa duit takkan dapat melatih staff, tak boleh upgrade peralatan, luaskan kampus, uhm…jadi ia ada di sana. Tetapi tumpuannya bukan pada…uhm…wang wang wang, ia…banyak perbualan yang kami adakan tentang Patutkah mengenai HUD? Seperti yang kami berakhir, ia adalah pada HUD, tetapi ia hampir seperti “sepatutnya ikon yang lebih kecil di sana” berbanding “begini cara pelajar anda lakukan” sebagai salah satu yang utama. Soalan ini agak memerhatikan kerana…ya, perbualan yang agak panjang yang kami adakan selama berbulan-bulan, betapa pentingnya wang itu.
Chris: Kami sebenarnya telah meletakkannya di sana, anda boleh bermain game seperti itu. Jika anda ingin benar-benar menjadi pengupah, anda boleh mencuba untuk membuat wang. Tetapi nanti anda tidak begitu mengambil berat tentang pelajar. Jadi jika anda mempunyai pelajar yang bergelut maka anda akan menyingkirkan mereka. Saya tidak mahu dia, buang dia Saya hanya mahu pelajar A+, saya tidak mahu orang lain.

Anda boleh bermain dengan cara itu tetapi kemudian kebajikan pelajar menderita. Pelajar-pelajar lain akan menjadi lebih tidak gembira kerana mereka dapat melihat mereka dilayan dengan begitu teruk. Jadi ia menjadi lebih sukar untuk melakukannya dengan cara itu, tetapi jika itu matlamat sebenar anda dan itulah cara anda mahu bermain game, terpulang kepada anda, kepada pemain.
Mark: Dan yuran yang pelajar bayar, anda boleh naik turun, tetapi jika ia naik, mereka akan mengharapkan lebih banyak lagi. Jadi, anda tahu, anda perlu melakukan banyak perkara lain untuk mengekalkan kebahagiaan mereka kerana jika mereka membayar banyak wang hanya untuk lawatan sampah, maka mereka tidak akan gembira. Jadi, kami telah memberikan objektif dan panduan untuk memastikan pemain sentiasa tahu apa yang mereka lakukan, hala tuju mereka.
Seperti yang dikatakan Chris, kami mahu ia mempunyai sedikit sandbox berpandu, jika anda mahu. Dua orang boleh memainkannya secara berbeza – walaupun di studio, seorang akan menghabiskan semua wang mereka untuk mencantikkan sesuatu. Sesetengah orang hanya tidak peduli rupa mereka dan akan pergi “kecekapan! kecekapan!” dan “Beginilah ia berfungsi, bilik tidur perlu disediakan oleh Student Union” dan terdapat banyak barangan untuk dicantikkan, dipertingkatkan serta landskap serta bahagian dalam.
Kami mahu membiarkan pemain melakukan perkara seperti itu. Mereka semua memberi kesan kepada pelajar juga, jadi mempunyai kampus yang indah akan membuatkan mereka berasa lebih gembira juga. Jika anda berada dalam persekitaran yang indah, anda akan berasa jauh lebih gembira daripada tempat yang berselerak dengan sampah dan tiada siapa yang pernah membersihkan kotoran dan kotoran.

Chris: Tetapi itu adalah salah satu perbezaan terbesar antara Two Point Campus dan Hospital, Bahagian luar kini sama besar dengan bahagian dalam game. Jelas sekali di Hospital anda hanya mempunyai Hospital dan orang akan tiba dan anda membenarkan mereka masuk. Manakala di Campus, kami telah memberikan anda alatan untuk dapat mencipta dan bermain dengan bahagian luar kampus anda sama seperti bangunan itu sendiri. Kerana ia lebih penting kepada kesihatan dan kesejahteraan serta kebahagiaan pelajar.
Jadi bagi seseorang seperti saya yang suka menghabiskan masa berjam-jam bermain-main dengan sesuatu untuk menjadikannya kelihatan menarik, ia bagus! Saya boleh menghabiskan berjam-jam melakukannya. Saya akhirnya berhutang. tetapi saya mempunyai kampus yang kelihatan hebat dan pelajar saya sangat gembira. Jadi ia hebat.
Mark: Untuk bersikap adil, terdapat beberapa kursus, yang outside-based, jadi perkara seperti sekolah knight anda jelas mendapat medan jousting dan medan tempur, anda mempunyai kuliah di dalam tetapi terdapat banyak perkara di luar. Kami tidak pasti sama ada kami dibenarkan untuk menyebut tentang arkeologi tetapi ada kursus arkeologi di mana, anda menggali ke dalam tanah. Itu sangat menarik.
Chris: Baiklah, kami mempunyai item perhubungan untuk membantu pelajar merapatkan hubungan dan menjadi lebih rapat. Banyak yang pergi ke luar.
Mark: Lebih sihat untuk pelajar berada di luar juga. Anda melihat pelajar anda dan apabila mereka berada di luar, bar kesihatan mereka mula meningkat. Sedikit udara segar adalah baik jika anda akan terperangkap di hadapan skrin komputer.

Uhm…adalah sistem perhubungan terutamanya seperti…Saya dapati itu perkara yang sangat unik untuk Campus lakukan memandangkan anda tahu, kerana untuk perniagaan yang anda biasanya seperti anda tahu, dari atas, dan tiba-tiba anda mengambil berat seperti, anda tahu , Jimmy dan Rachel (nama pelajar yang dibuat-buat). Bolehkah anda bercakap sedikit tentang itu?
Mark: Saya fikir perkara perhubungan adalah, seperti yang telah kami katakan sebelum ini, Universiti adalah masa untuk membuat kawan baik anda, bertemu seseorang secara romantik juga, itu lebih dalam kawalan pemain. Jika mereka mahu meletakkan barang yang mungkin menggalakkan orang jatuh cinta, maka mereka boleh melakukannya.
Apabila orang bertemu, mereka menjalin persahabatan. Semasa mereka meningkatkan tahap persahabatan mereka, terdapat lebih banyak perkara yang mereka mahu lakukan seperti item yang berbeza diperlukan mereka untuk meningkatkan hubungan mereka. Itulah sebabnya kami agak berminat untuk melakukan ini kerana kami semakin mendalami dunia Two Point kami. Mempunyai watak yang anda boleh ambil berat dan hanya membuat anda bergelut membuatkan mereka dapat meningkatkan hubungan mereka.
Mempunyai hubungan yang baik membantu tahap kebahagiaan anda, ia memberikan anda rasa kestabilan.
Chris: Pelajar akan menghantar nota kepada anda mengatakan seperti “Saya sangat suka perkara ini. Bolehkah anda meletakkan item di dalam dewan ini untuk meningkatkan kebahagiaan saya” atau “Saya benar-benar mengikuti kursus ini” atau “Saya ingin melakukan sedikit kerja tambahan untuk tugasan saya tetapi saya memerlukan item ini”.
Mark: Semua hubungan kita telah mendapat ini. “Kami memerlukan taman cinta- taman mawar- yang membolehkan kami membawa hubungan kami ke peringkat seterusnya.”
Chris: Pelajar kami mahu berkembang, mereka mahu menjadi lebih baik dan mempunyai hubungan serta melakukan semua perkara ini. Jadi mereka akan meminta anda untuk membantu mereka melakukannya. Anda boleh memilih untuk tidak [ketawa]

Wan: Anda boleh menjadi pahit dan berkata “jangan jatuh cinta di kampus saya”

Pelajar dan kakitangan mempunyai banyak animasi unik, betapa sukar dan berapa lama masa yang diperlukan untuk mereka bentuk semua animasi?
Chris: Terdapat lebih banyak animasi di Kampus daripada yang terdapat di Hospital, uhm, itu kerana seperti yang anda katakan, pelajar melakukan lebih banyak perkara dan mereka berada di sana lebih lama. Apabila kami berada di Hospital, mereka datang dan mereka sembuh dan mereka pulang ke rumah.
Sedangkan di sini, kami mendapat mereka selama bertahun-tahun, jadi kami mahu mereka menjadi lebih ekspresif dan hidup dan berinteraksi antara satu sama lain
Mark: Anda juga mempunyai archetypes yang berbeza, yang anda benar-benar mengamalkannya.
Chris: Ya, kami mempunyai archetypes pelajar, jadi kami mendapat beberapa pemain…beberapa pembimbing sorak, semua jenis stereotaip itu, universiti trope, saya rasa. Dan mereka semua memerlukan animasi mereka sendiri. Oleh itu, anda mendapat setahun di kampus, anda akan mendapati bahawa pelajar yang berbeza akan menari dengan cara yang berbeza, orang goth akan menari seperti zombie, atau beberapa orang atlet akan menjadi seperti (menjerit dan benar-benar bersemangat).

Saya fikir ia juga merupakan game, jadi apabila anda bermain game itu, anda boleh mengenali mereka daripada cara mereka bergerak dan apa yang mereka lakukan. Jadi ia membantu anda membuat keputusan dengan cepat dan anda hanya membuat game flow lebih semula jadi, seperti anda perlu pergi ke senarai “oh di mana orang itu? mereka ada di sana”. Anda hanya boleh melihat sekeliling kampus dan seperti “Di mana jock, oh di sana dia, saya boleh melihatnya”. Dan, jadi ia…ia menyeronokkan, ia adalah lebih banyak kerja, ia pasti berbaloi, ia lebih menyeronokkan untuk dilakukan. Sebagai animator, anda sentiasa mahukan lebih banyak animasi
Mark: Kami hanya cuba untuk memberi mereka keperibadian juga, jadi untuk mengatakan seperti archetype yang berbeza, dan kemudian dalam archetype itu juga terdapat ciri-ciri yang berbeza juga, katakan sesetengah orang agak tidak hygienic, pergi ke tandas, tidak mencuci tangan atau tidak, gunakan pancuran mandian dengan kerap atau sesetengah orang tidak perlu makan banyak. Jadi dengan semua jenis perkara yang berbeza ini, orang-orang ini adalah…kerana kita semua sangat berbeza antara satu sama lain.
Chris: Kami mungkin mempunyai beberapa kanak-kanak yang sangat pintar tetapi juga neurotik, jadi mereka bimbang sepanjang masa, jadi anda perlu mempunyai kucing pastoral untuk menghiburkan mereka, anda tahu? Anda perlu menjaga mereka untuk mendapatkan yang terbaik daripada mereka. Jika anda mahu. Atau, seperti yang saya katakan, anda boleh membuat mereka dihalau. *ketawa* Saya cuma mahukan seseorang yang pandai dan mudah dijaga. Tetapi ada kesan knock-on untuk itu. Sekali lagi, ini mengenai cara anda mahu bermain.
Game yang kami buat dan reka adalah tentang menjaga dan melihat orang, seperti yang dilakukan oleh Hospital.

Ketika saya mula-mula belajar di luar negara, pengalaman paling unik yang saya ingat semasa berada di universiti ialah idea untuk mempunyai kampus anda di seberang bandar. Seperti anda mempunyai kelas dalam satu bangunan dan anda perlu berlari merentasi bandar, adakah kami akan mempunyai pengalaman seperti itu di Two Point juga?
Mark: Oh ya, ada uhm…seperti yang dunia suka, anda bermula di peringkat pertama, itu sedikit…malah salah seorang artis kami telah mencontohi kampung kecil yang dibesarkannya jadi, ia mempunyai saluran kecil, mengapa anda membina universiti di sana, saya tidak tahu. Tetapi apabila anda semakin jauh dalam game, anda beralih kepada menyukai universiti bandar besar supaya kampus anda mungkin mempunyai bangunan di sini dan bangunan di sana, jadi oh baiklah ia adalah kampus yang hebat, itu bukan universiti kampus tetapi benar-benar, mereka…Bagaimana anda luaskan kampus anda di sekitar bandar, uhm…

Chris: Pergi bermain Gastronomy. Itu menunjukkan kepada anda sedikit betapa besar yang mereka boleh dapatkan kerana terdapat banyak ruang pada tahap itu. Dan anda boleh berakhir dengan sebuah kampus yang besar dan jika anda tidak mengatur kampus anda, anda boleh berakhir dengan penginapan pelajar di satu hujung dan teater kuliah di hujung yang lain supaya anda hanya melihat orang ramai bergerak dengan panik di sekitar kampus anda sentiasa. . Ya, ia agak menyeronokkan untuk melakukan itu dan agak menarik.
Wan: Maksud saya, itulah keseronokan, akhirnya anda menjadi orang yang merancang jadual kelas yang teruk.
Mark (kepada wan): Awak masuk universiti mana?
Wan: Oh eh, di UK, Bristol.
Mark: Anak perempuan saya pergi ke Bristol juga, dan itu uhm…itu kampus yang bagus. Ia tersebar agak sedikit, tetapi ia tidak terlalu jauh? Saya tidak tahu di mana anda tinggal, tetapi saya tahu apabila tahun kedua, dia mempunyai perjalanan yang agak jauh untuk ke kampus, tahun pertama dia berada di dalam dewan (tempat penginapan pelajar yang disediakan oleh pihak uni) tetapi [berpaling kepada Chris] anda berada di Bristol?
Chris: Saya berada di Cardiff dan saya berada 20 minit jauhnya, jadi kami tidak tinggal di mana-mana berhampiran rumah kami, tetapi ya, ia menyeronokkan, kerana saya tidak pernah keluar dari rumah dan saya seperti “Ini adalah perkara terbaik yang pernah ada!”

Sebarang mesej terakhir yang anda ada untuk peminat Asia yang teruja untuk ini?
Mark: Baik, ya, baik…
Chris: Kami uh…terima kasih.
Mark: Ya, terima kasih, kami tahu sambutannya luar biasa…
Chris: Kami tidak menjangkakan ia menjadi popular seperti sebelum ini.
Mark: Ya, mesej kami adalah terima kasih dan kami sayangkan anda, itu uhm…memang menakjubkan, dan terima kasih kerana menyokong kami.

Apapun, harap anda boleh dapat bayangan lebih jelas tentang perkara yang dilakukan semasa Two Point Campus ini dibangunkan. Ikuti Gamer Santai untuk mendapatkan liputan lain berkenaan game, anime, teknologi dan banyak lagi dari kami.
 Lihat di sini!

Two Point Campus
Release Date: 2022-08-09PlayStation 4, PlayStation 5, Steam, Xbox One, Xbox Series X|S
Two Point Campus adalah game simulasi pengurusan yang berasaskan pembinaan dan pengurusan kampus serta dibangunkan oleh Two Point Studio dan diterbitkan oleh Sega.

Jangan lupa untuk ikuti kami di TikTok!
  @gamersantaimy
Tags: Two Point Campus


SONY akan mencipta peneman ROBOT yang boleh memahami perasaan khusus untuk gamers!

PlayStation 5 sudah lama menjadi misteri dan mungkin kerana itu, peminat kini memberi tumpuan kepada variasi paten Sony yang tertular di atas talian untuk dapatkan petunjuk mengenai rupa konsol. Setakat ini, tidak satu pun yang meyakinkan, tetapi paten terbaru ini mungkin akan mengubah fikiran anda semua. Dilihat daripada sudut konsep yang menarik, Sony akan memperkenalkan rakan robot yang mempunyai perasaan untuk gamers di seluruh dunia.

Ditemui oleh IGN, senarai di laman web US Patent & Trademark Office menunjukkan imej peneman robot tersebut, yang nampaknya telah direka untuk duduk di sebelah anda semasa pemain bermain permainan video. Pautan itu tidak lagi berfungsi dan menunjukkan paten ini mungkin telah dibuang, tetapi pautan masih membawa pengunjung kepada imej robot, yang kelihatan seperti awan kecil dengan mata, dilengkapi dengan tangan dan kaki. Ini jelas bukan reka bentuk terakhir robot tersebut.
Menurut paten, ia mempunyai kebebasan sendiri dan boleh bermain bersama dengan anda serta bertindak sebagai AI dalam game yang memerlukan multiplayer. Ia juga mempunyai “feeling deduction unit“, yang bermaksud ia dapat mengenali emosi dan bertindak balas terhadapnya,. Selain itu, robot ini juga dilengkapi sensor biologi yang dapat mengesan degup jantung seseorang.

“Ia dijangka bahawa hubungan antara engguna dan robot akan meningkat dan motivasi untuk bermain permainan video akan bertambah apabila robot melihat permainan dan berasa gembira atau sedih bersama pengguna. Seterusnya, pengguna juga menikmati kandungan filem, program televisyen, atau sebagainya dengan lebih banyak bersama robot berbanding melihatnya seorang diri.” – Rumusan paten itu tulis.
Bukan itu sahaja, paten tersebut mendakwa bahawa ia dilengkapi dengan “love index“. Secara dasarnya, ia mempunyai emosi dan, jika robot tersebut terasa seperti ia tidak dilayan dengan baik (contohnya, anda tidak mengecasnya ketika ia meminta anda), ia tidak akan menyokong pemain semasa mereka bermain lagi. Ini mendorong anda untuk melayannya dengan baik.
Adakah robot ini betul-betul akan dihasilkan, saya masih tidak tahu.. tetapi kalau ia benar-benar wujud, adakah tragedi Terminator akan berlaku?
Jangan lupa untuk ikuti kami di TikTok!
  @gamersantaimy
Tags: AIplaystationps5RobotSony


Interview eksklusif: WoW Shadowlands – Eternity’s End bersama Steve Danuser & Morgan Day

Kami telah menulis preview sebelum ini bagi update Shadowlands, tetapi untuk artikel kali ini, kami berpeluang mengadakan interview eksklusif dengan Steve Danuser sebagai Pereka Naratif Utama dan Morgan Day sebagai Pereka Permainan Utama dari World of Warcraft: Shadowlands. Topik yang yang dibincangkan adalah kandungan baru dalam Update 9.2- Eternity’s End yang sepatutnya menjadi penamat untuk Shadowlands serta kesimpulan kepada “Book One” dari saga World of Warcraft 3.

Bolehkah anda ceritakan tentang inspirasi di sebalik reka bentuk Automa dan kandungan baharunya secara umum?

Steve: Kami telah lama merancang cerita ini. Kami mahu membuat expansion dan pengakhiran di mana semua keajaiban dan misteri bertemu iaitu Zereth Mortis. Semasa memerhati, ia adalah peluang untuk menunjukkan tahap kosmologi Warcraft yang baru, tempat mistik dan ‘bentuk sihir lebih tinggi’ yang tidak pernah kami lihat sebelum ini. Kami benar-benar memberi kebebasan kepada pasukan untuk membayangkan rupa tempat ini oleh makhluk yang mencipta kosmos seperti yang diketahui oleh Chronicle, tentang kuasa kosmik yang berbeza di Titans, Pantheon of Death dan sebagainya.

Oleh itu, ia juga merupakan satu cabaran untuk menghasilkan sesuatu yang baharu. Segala-galanya tentang persekitaran Zereth Mortis – daripada makhluk yang sedang dalam pembikinan sehingga mereka yang menghuni workshop First Ones, di mana kehidupan selepas kematian dicipta dan kemudian dihantar ke Shadowlands. Ia adalah satu peluang yang hebat untuk orang ramai meneroka sesuatu di luar Shadowlands seperti yang telah kita lihat sebelum ini.
Dengan ‘patch’ baharu, selalunya terdapat peningkatan pada jumlah pemain baru yang muncul. Bagi mereka yang tidak bermain game untuk jangka masa panjang, adakah terdapat material yang boleh membuatkan mereka cepat menyesuaikan diri dalam Update 9.2?
Morgan: Salah satu fokus utama kami ialah perubahan falsafah utama yang dilakukan oleh pasukan untuk bukan sekadar menarik perhatian pemain. Sistem baharu telah diperkenalkan di Shadowlands seperti Covenants, Sanctum.. Begitu banyak kandungan yang telah kami tambahkan… atau apabila anda ingin mencipta watak baru sebagai wira utama atau memilih peranan lain juga.
Kami mengambil langkah untuk membuang sebarang halangan, dan apa sahaja yang menghalang anda daripada mendapat akses kepada kandungan baharu. Perubahan pada sistem dan anima membolehkan anda mengejar progress dengan cepat. Saya rasa tidak ada apa-apa sistem baharu yang kami tambahkan pada Eternity’s End, tetapi kami sentiasa memerhatikan misi dan jalan cerita utama sambil mempertimbangkan pelbagai hal. Orang selalu bertanya, “Berapa banyak misi yang perlu saya lakukan untuk mendapatkan akses kepada kandungan baharu?”
Steve: Kami cuba memudahkan pemain yang ingin kembali ke cerita. Dengan Chains of Domination, kami membuatnya supaya anda tidak perlu bermain keseluruhan kempen Covenant sebelum pergi ke Korthia. Kami juga membenarkan anda cuba Eternity’s End untuk sampai ke Zereth Mortis tanpa banyak halangan. Akan ada peluang untuk anda mendapatkan peralatan yang membawa ke baseline Zereth Mortis dan merasakan kejayaan dalam usaha itu.
Kita dapat lihat sekarang suasana dunia baharu agak berbeza. Apakah idea di sebalik pendekatan reka bentuk baharu ini?

Steve: Apabila mencipta First Ones dan mula menyebarkan pengetahuan mereka melalui Shadowlands dan Chains of Domination, salah satu tema ialah sihir mereka. Sebagai nenek moyang kosmos, mereka berada pada tahap yang tinggi sehingga ia menyerupai matematik dalam sejenis cara – fraktal, geometri, corak dan bentuk. Corak geometri ini mempengaruhi banyak ciri dalam Zereth Mortis, termasuk raid Sepulcher of the First Ones.
Anda akan menemui bola yang mengandungi kuasa sihir, di mana bentuk heksagon akan muncul dari medan perang untuk memberikan sensasi ‘tempat yang sentiasa bergerak’, dan workshop untuk pelbagai perkara menakjubkan yang sedang dibuat. Akan ada bentuk kehidupan yang tidak lengkap, prototaip, kerja yang sedang berjalan, malah ahli Pantheon of Death seperti Archon, Winter Queen dan Primus. Mereka akan menjadi sorotan dan boleh didapati dalam cabaran raid. Corak yang anda lihat sebenarnya adalah sebahagian daripada jalan cerita utama; mereka mempelajari bahasa Automa yang merupakan bahasa First Ones, dan bahasa rahsia yang anda pelajari secara beransur-ansur semasa bermain. Semuanya bersatu untuk menceritakan bersama seni zon dan tema cerita utama itu sendiri.

Morgan: Geometri adalah keajaiban matematik dan ia memberi anda bentuk. Kami tahu ini adalah hala tuju yang kami mahu pergi dari awal pembangunan Shadowlands. Contohnya, jika anda melihat Artificier Xy’Mox di Castle Nathria sebagai kandungan Raid pertama untuk expansion ini, bandingkan sihirnya dengan apa yang dimiliki oleh pendahulunya dan anda akan melihat beberapa persamaan. Ia adalah benih yang kami cuba tanam selama ini.
Bagi beberapa perkara kecil, kami benar-benar cuba menerangkan wilayah Zereth Mortis dan rupanya. Di Sanctum of Domination, anda mungkin perasan bos dengan nama Guardian of the First Ones. Kawasan dia berada kelihatan seperti telah “ditarik” ke dalam kawasan raid tersebut. Jika anda melihat sekeliling Zereth Mortis dengan teliti, anda mungkin dapat melihat di mana si Jailer telah merobeknya. Kami sangat teruja untuk mengikuti jalan ini kerana petunjuk yang telah ditinggalkan.
Adakah set tier class tersedia melalui Raid? Adakah ini sama dengan set tier pada masa lalu? Adakah terdapat beberapa jenis fungsi baharu untuknya?

Morgan: Set tier adalah sesuatu yang kami ingin terokai sejak dua acara Blizzcon yang lalu, dan komuniti juga telah memintanya. Secara artistik, kami telah mengambil banyak estetika luar biasa dari zon, makhluk dan ekologi Zereth Mortis, dan menggabungkannya dengan unsur fantasi berkelas.
Set tier akan tersedia melalui raid, sama seperti armor biasa, tetapi kami ingin memastikan ia tersedia untuk pemain yang bukan raider. Jika anda seorang pemain yang menyukai PVP atau Mythic+, anda boleh mendapatkannya daripada Great Vault, tetapi bukan dari peti di dungeon atau vendor Conquest.
Walau bagaimanapun, kami telah membuat beberapa perubahan besar. Selepas Eternity’s End dikeluarkan, anda kemudian boleh mengakses “Forge of Creation” dan mendapatkan mata wang baharu. Mata wang ini, bersama-sama dengan item daripada PVP atau dungeon boleh ditukar kepada komponen set tier. Ini sepatutnya berfungsi sebagai sejenis perlindungan terhadap nasib malang, atau bagi pemain yang mahukan kaedah untuk mengejar progress dengan cepat.

Kami mungkin merombaknya semula apabila semakin mendalami permainan, tetapi sebaliknya kami mahu memperkenalkan sistem ini lebih awal supaya pemain boleh mendapatkan roadmap yang lebih jelas. Kami tidak sabar untuk menerima maklum balas daripada pemain mengenai sistem, kerana ini adalah cara yang berbeza untuk mendapatkan set tier. Bonus yang ditetapkan adalah sama dengan yang wujud sebelum ini. Kami cuba menerokainya dengan lebih mendalam untuk mendapatkan rotasi yang segar dan unik.
Apakah jenis mekanisme baharu yang mampu membuatkan pemain tidak sabar untuk mencubanya secara langsung?

Steve: The Cypher of the First Ones sangat menarik kepada kami kerana ia menyatukan seluruh pasukan bersama-sama untuk menceritakan kisahnya. Kami mahu Zereth Mortis dan semua makhluk yang mendiaminya seperti Automa, berasa berbeza dan bukan hanya sekumpulan makhluk yang anda lihat apabila memasuki kawasan baharu. Kami ingin menunjukkan bahawa mereka adalah sebahagian daripada budaya yang maju ini.
Cara kami berfikir untuk melakukan itu adalah dengan mengubah cara mereka bercakap, yang bukan hanya bahasa normal, tetapi corak rahsia yang kami panggil Cyphers. Kami tidak mahu pemain mempelajari semuanya sekaligus dan tiba-tiba memahaminya, tetapi untuk menjadikannya sesuatu yang mula didedahkan dari semasa ke semasa. Terdapat beberapa fasa untuk mempelajari bahasa berasaskan geometri yang kompleks ini. Anda boleh mempelajari sebahagian daripadanya semasa berkomunikasi, tetapi apabila membuka pelbagai kandungan lain, anda perlu mempelajari selebihnya.

Dengan cara itu, ia memberi anda banyak pilihan gameplay untuk mempelajari sistem sambil membuka kandungan sampingan. Pengalaman benar-benar seiring dengan meneroka Zereth Mortis secara keseluruhan. Pasukan audio kami juga sangat bersemangat untuk mengusahakannya; seperti yang telah kita bincangkan tentang bagaimana sihir berkaitan dengan geometri, bentuk, dan lain-lain. Satu lagi perkara ialah muzik, di mana ia mempunyai interval. Kami fikir ia adalah penyelarasan yang bagus di mana anda boleh mendengar melodi ini untuk merasakan apa yang Automa cuba sampaikan kepada anda. Proses interaktif antara bunyi dan reka bentuk digabungkan bersama sebagai persembahan keseluruhan yang terasa ajaib, muzikal dan unik kepada bahasa baharu.
Morgan: Dalam raid Sepulcher of the First Ones, khususnya mengambil pandangan baharu tentang cara kita mendekati saiz dan skala raid tersebut. Apabila raid seperti Sanctum of Domination, Castle Nathria, Torghast, ini semua adalah lokasi ‘fizikal’. Anda berpindah dari satu kawasan besar, di lorong, ke kawasan besar yang lain, yang sangat sinonim dengan para pemain.

Apabila kita bercakap tentang skop, skala dan sifat kosmik Sepulcher dan Zereth Mortis, kami merasakan reka bentuk itu tidak sesuai dengan fantasi. Bagi pengetahuan saya, kami sebenarnya tidak pernah melakukannya sebelum ini, tetapi apabila anda masuk selepas mengalahkan bos pertama di Sepulcher, anda benar-benar perlu mengambil laluan pantas ke bos seterusnya.
Bagaimanakah reka bentuk Raid berkembang selama bertahun-tahun? Bagaimanakah proses reka bentuk berdasarkan tabiat pemain baharu?

Morgan: Dengan raid Sepulcher, kami melakukan sesuatu yang unik apabila soal mengakses pertemuan, dan melihatnya dari perspektif cerita. Anduin akan menjadi bos terakhir raid itu dari pelancarannya pada minggu pertama, dan ia datang dengan pelbagai unsur cerita yang menarik tentang sebab semua konflik ini berlaku. Kita boleh meneroka bagaimana dia akhirnya menjadi Dominated dan bagaimana kita sendiri tidak menjadi Dominated. Minggu berikutnya, apabila Mythic biasanya keluar ialah apabila bahagian raid seterusnya dilepaskan, dengan Jailer sebagai bos terakhir, untuk menghalangnya daripada menulis semula realiti.
Apabila bercakap tentang falsafah yang berkembang, ia kebanyakannya berkaitan dengan perkembangan dan cara pemain mendekati barangan dalam raid. Salah satu matlamat kami dengan Sepulcher adalah untuk memperkenalkan semula set tier, dan satu lagi adalah untuk menjadikan lebih memuaskan untuk pemain dengan memberi mereka lebih banyak perhatian dalam memperoleh set tier. Dalam Chains of Domination, ramai pemain memberitahu kami bagaimana mereka masih tidak boleh mendapatkan ganjaran atau bonus yang mereka inginkan walaupun berbulan-bulan melakukan raid.

Steve: Hanya untuk menambah tentang perkara baharu dan berbeza tentang raid ini khususnya, dua matlamat utama kami: satu untuk membebaskan Anduin daripada manipulasi Jailer, dan yang kedua di mana kami mengejar Jailer dan menggagalkan matlamat jahatnya. Kita mempunyai dua detik cerita berasingan yang masing-masing mempunyai fokus tersendiri.
Pada masa lalu, bos terakhir sering mempunyai unsur cerita yang lebih berat, kerana semuanya perlu diselesaikan selepas satu pertemuan sengit. Dengan cara ini, kerana kita mempunyai banyak kesamaan dalam watak – Anduin, Sylvanas – sehingga mereka boleh mempunyai detik mereka sendiri. Andai kata kita membebaskan Anduin, kita harus menumpukan semua perhatian untuk membawa perjuangan ke Jailer. Menghentikannya, dan kesannya terhadap cerita Shadowlands. Pendekatan bercerita adalah sesuatu yang sentiasa kami bincangkan, dan mungkin kami akan mencuba perkara baharu pada masa hadapan.
Bagaimanakah anda bertindak balas kepada peminat yang mungkin bimbang cerita akan tamat terlalu cepat?

Steve: Kami tidak boleh menjelaskan secara terperinci tentang masa depan, tetapi apa yang saya boleh menjaminkan kepada anda adalah apabila semua peristiwa ini mencapai kemuncak dalam Eternity’s End, ia bertujuan untuk menjadi kesimpulan daripada peristiwa yang panjang dan saling berkaitan dari pelbagai expansion. Kisah Warcraft diteruskan, tetapi kami menamatkan Book One sebelum yang lain bermula. Apabila bab seterusnya dalam jalan cerita bermula, pemain dapat membuat kesimpulan daripada beberapa plot berbeza sebelum memulakan bab baharu.
Itulah sahaja interview kami dengan Steve Danuser dan Morgan Day tentang  update terbaru World of Warcraft: Shadowlands. Selain memberikan butiran yang lebih mendalam tentang update ini, mereka juga menyediakan mesej akhir seperti Eternity’s End akan membawa kandungan PVP menarik dan tidak sabar untuk melihat cerita yang saling berkaitan sepanjang sejarah francais Warcraft sehingga mereka mencapai pengakhiran yang baru.
Jika update ini sememangnya hanya penghujung Book One seperti yang mereka bayangkan, maka francais World of Warcraft masih jauh lagi sebelum mencapai penghujung sebenar yang pastinya akan disertai dengan pengembaraan yang lebih menarik.
Untuk segala liputan kami tentang World of Warcraft, sila tekan pautan ini.
 Muat turun di sini

World of Warcraft: ShadowlandsPublisher: Blizzard EntertainmentDeveloper: Blizzard EntertainmentRelease Date: 2020-10-27Microsoft Windows
World of Warcraft: Shadowlands adalah pek pengembangan kelapan untuk permainan main peranan dalam talian berbilang pemain World of Warcraft, berikutan Battle for Azeroth.

Jangan lupa untuk ikuti kami di TikTok!
  @gamersantaimy
Tags: EksklusifinterviewWorld of Warcraft: Shadowlands


PUBG Final Test Untuk Sanhok, Bermula Minggu Ini

Map Tropical untuk PUBG, Sanhok kembali lagi untuk percubaan kali terakhir sebelum ianya betul betul dilancarkan ke dalam live server. Dan percubaan itu bermula pada minggu ini. Juga macam sebelum ini, ianya hanya kepada mereka yang mempunyai PUBG di PC korang.

Kata PUBG Corp. jika semuanya tiada apa apa masalah dan mengikut jadual, Sanhok akan ke live server pada akhir bulan jun nanti. Percubaan bermula pada 31 Mei, iaitu esok dan habis pada 4 Jun nanti. Kepada mereka yang nak join, korang kena lah download Experimental Server. Jadualnya, akan aku letak di bawah untuk reference korang:
PUBG Sanhok Test #4
Bermula Mei 31

7 PM PT
10 PM ET
3 AM BST (June 1)

Berakhir Jun 4

4 AM PT
7 AM ET
12 PM BST

Jadi, apa lagi, jom korang join Test Sanhok dan report kepada mereka jika ada apa-apa perkara yang pelik berlaku. Dan jika ada diantara korang yang merekod, korang boleh hantar footage korang ke Gamer Santai, PM inbox FB kami ye!!!
Jangan lupa untuk ikuti kami di TikTok!
  @gamersantaimy
Tags: New MappubgSanhok


Need for Speed baru akan keluar pada 2019, tetapi tidak akan diumumkan di E3!

EA telah banyak kalu mengulangi fakta ini kepada kami. Mereka sedang mennghasilkan game Need for Speed barum dan mengesahkan bahawa ia akan keluar kemudian pada tahun 2019 ini tetapi tidak akan didedahkan sekali di showcase EA Play semasa di E3.

“Adakah anda akan dengar lebih lagi tentang judul NFS terbaru ini? Ya. Adakah ia akan keluar tahun ini? Ya. Adakah kami akan buat apa-apa di Jun? Tidak.”
Menurut wakil EA, Ben Wake di sebuah statement yang diterbit di laman rasmi syarikat.
Walke juga mengingatkan bahawa 2019 menandakan ulang tahun ke-25 untuk siri Need for Speed tetapi tidak banyak maklumat diberi tentang judul terbaru ini.

Game terakhir di dalam siri, Need for Speed Payback, telah keluar pada tahun 2017. Need for Speed Payback telah dikritik dengan hebat kerana RNG-based system upgrade dan sesi aksi dan kejar-mengejar bersama polis yang terasa sangat superfisial dan linear.

EA mengesahkan pada bulan Febuari tahun bahawa development sudah bermula untuk game Need for Speed baru. Siri Need for Speed telah bermula pada tahun 1994, dan buat masa ini ialah francais game racing dengan jualan tertinggi dalam sejarah.
Sumber – EA Answers
Jangan lupa untuk ikuti kami di TikTok!
  @gamersantaimy
Tags: 2019E3Need for SpeedNew Game+Payback


Elon Musk disaman Twitter kerana tarik diri daripada urus janji $44 bilion, tidak jadi ambil alih

Menurut berita daripada BBC, Twitter nampaknya telah menyaman Elon Musk kerana menarik diri daripada perjanjian $44 bilion bagi membeli platform media sosial tersebut.

Mengapa urus janji ini gagal? Alasan yang diberikan oleh Musk adalah “Twitter tidak ingin mendedahkan jumlah bot dan akaun palsu yang berada di platform”. Walaupun Musk kini tidak berminat, nampaknya Twitter masih berusaha untuk mengekalkan perjanjian tersebut di mana mereka membuat keputusan untuk membawa jutawan itu ke mahkamah bagi meneruskan sesi pemerolehan.

Twitter has filed a lawsuit in the Delaware Court of Chancery to hold Elon Musk accountable to his contractual obligations.— Bret Taylor (@btaylor) July 12, 2022

Kenyataan tuntutan mahkamah tentang Elon Musk adalah seperti berikut:
“Musk nampaknya percaya bahawa dia – tidak seperti mana-mana pihak lain yang tertakluk kepada undang-undang kontrak Delaware – bebas untuk mengubah fikirannya, memburukkan syarikat itu, mengganggu operasinya, memusnahkan nilai pemegang saham, dan beredar pergi.”
Untuk mempertahankan dirinya, Musk mendakwa bahawa ia adalah satu taktik untuk membuat Twitter mendedahkan jumlah bot/akaun palsu di mahkamah. Dia mengumumkan berita itu melalui meme di Twitter (yang  korang boleh lihat di bawah) tetapi malangnya, ia hanya mendapat reaksi yang negatif daripada netizen.

pic.twitter.com/JcLMee61wj— Elon Musk (@elonmusk) July 11, 2022

Apabila pengerusi Twitter – Bret Taylor menulis tweet bahawa mereka mahu “Elon Musk bertanggungjawab terhadap kewajipan kontraknya,” Musk membalas dalam tweet yang berkata, “Oh ironi-nya lol.”

Oh the irony lol— Elon Musk (@elonmusk) July 12, 2022

Seperti yang korang baca di atas, Musk kata ini hanyalah muslihat untuk mengetahui jumlah bot, tetapi tuntutan mahkamah mendakwa bahawa dia berbuat demikian kerana ia “tidak lagi memenuhi kepentingan peribadinya.”
Dalam kenyataan yang sama:
“Nilai saham Encik Musk dalam Tesla, punca utama kekayaan peribadinya, telah merosot lebih daripada $100 [bilion] daripada kemuncaknya pada November 2021. Jadi Musk mahu keluar. Daripada menanggung kos kemelesetan pasaran, seperti yang diperlukan oleh perjanjian penggabungan, Musk mahu mengalihkannya [tanggungjawab] kepada pemegang saham Twitter.”
Jadi apa pendapat anda? Adakah ini hanya satu permainan oleh seorang jutawan atau adakah dia mempunyai rancangan lain di sebalik tabir?
Jangan lupa untuk ikuti kami di TikTok!
  @gamersantaimy
Tags: elon muskTwitter